text:
Malonda / Kumwa
TDS Boeing 737-700 American Airlines FSX & P3D
Chapamwamba Boeing 737-700 mitundu ya American Airlines kwa FSX & P3D (chitsanzo Tenkuu Developpers situdiyo), phukusi wangwiro ndi zofunikira nthaka (basi, katundu, masitepe, refueling, makanema ojambula pamanja), ndi cockpit pafupifupi ndi 737 mwaukadauloZida ku Alejandro Rojas Lucena, ndipo mwangwiro zikugwirizana chitsanzo ichi.
The VC wakhala nkhani wipers (dinani pomwe pa magetsi a) ndi zotsatira mvula. Masiwichi kwa LCD, EICAS, PFD, MFT, Autobrake, Open oyendetsa zenera. Kuwala masiwichi kanyumba, FMC zoona moyandikana Chenjezo System (GPWS), VC usiku mawonekedwe bwinobwino. Anaphatikizapo mwambo zikumveka. Kuwerenga zolembedwa aziwapatsa gululo kuti mudziwe zambiri pa ntchito zosiyanasiyana zina ndi ntchito.
The VC wakhala nkhani wipers (dinani pomwe pa magetsi a) ndi zotsatira mvula. Masiwichi kwa LCD, EICAS, PFD, MFT, Autobrake, Open oyendetsa zenera. Kuwala masiwichi kanyumba, FMC zoona moyandikana Chenjezo System (GPWS), VC usiku mawonekedwe bwinobwino. Anaphatikizapo mwambo zikumveka. Kuwerenga zolembedwa aziwapatsa gululo kuti mudziwe zambiri pa ntchito zosiyanasiyana zina ndi ntchito.
Kukula 81.4 MB
Downloads 87 375
Analenga 29-09-2013 19: 16: 07
Anasintha 30-05-2015 19: 00: 38
License
Freeware
Auto-kukhazikitsa: okhazikitsa Baibulo 2
3D Pafupifupi Cockpit
Kumenya DirectX10
Kuwonjezera pa yogwirizana ndi FSX & FSX-Mpweya wotentha & Prepar3D v1 (v2 & 3 kuyesa)
Malonda / Kumwa


c: text/html

text:
MUTU 18
Nzeru mu “Mawu a Mulungu”
1, 2. Kodi ndi “kalata” iti imene Yehova anatilembera, ndipo n’chifukwa chiyani?
KODI mukukumbukira nthaŵi yomalizira imene munalandira kalata yochokera kwa munthu amene mumam’konda yemwe amakhala kutali? Pali zinthu zochepa zimene zimatisangalatsa mofanana ndi momwe imatisangalatsira kalata yokhala ndi mawu akukhosi a munthu amene timam’konda. Timasangalala kumva za mmene akukhalira, zimene zikumuchitikira, ndiponso zimene akuganiza kuti achite. Kulankhulana koteroko kumachititsa anthu okondana kukhala oyandikana kwambiri, ngakhale kuti wina angakhale ali kutali.
2 Motero, n’chiyani chikanatisangalatsa kwambiri kuposa kulandira uthenga wolembedwa wochokera kwa Mulungu amene timam’konda? Tingatero kuti Yehova anatilembera “kalata,” yomwe ndi Mawu ake, Baibulo. M’mawu akewo amatiuza amene iye ali, zinthu zimene wachita, zimene akufuna kuchita, ndi zina zambiri. Yehova watipatsa Mawu ake chifukwa amafuna kuti tiyandikane naye. Mulungu wathu wanzeru zonse anasankha njira yabwino kwambiri yolankhulirana nafe. Mmene Baibulo linalembedwera ndiponso zimene zili m’Baibulomo, zimasonyeza nzeru zosayerekezeka.
N’chifukwa Chiyani Mawu Olembedwa Ali Abwino?
3. Kodi Yehova anapereka Chilamulo kwa Mose m’njira yotani?
3 Ena angalingalire kuti, ‘N’chifukwa chiyani Yehova sanagwiritse ntchito njira yochititsa chidwi kwambiri—mwachitsanzo, mawu omveka kuchokera kumwamba—polankhula ndi anthu?’ Inde, panthaŵi zina Yehova analankhula kuchokera kumwamba kudzera mwa angelo omuimira. Mwachitsanzo, anachita zimenezi pamene anali kupereka Chilamulo kwa mtundu Israyeli. (Agalatiya 3:19) Mawu amene anachoka kumwambawo anali ochititsa mantha kwambiri moti Aisrayeli oopsedwawo anapempha kuti Yehova asalankhule nawo m’njira imeneyi koma kudzera mwa Mose. (Eksodo 20:18-20) Motero, Mose anangouzidwa ndi pakamwa mawu onse a m’Chilamulo chomwe chinali ndi malamulo pafupifupi 600.
4. Fotokozani chifukwa chake kuuza ena mawu a pakamwa sikukanakhala njira yodalirika yoperekera malamulo a Mulungu kwa anthu a mibadwo yonse.
4 Koma bwanji ngati Chilamulocho chikanati chisalembedwe? Kodi Mose akanatha kukumbukira mwatsatanetsatane mawu onse a m’Chilamulo chokhala ndi mfundo zambirimbiricho, n’kuwafotokoza mosaphonya ku mtundu wonsewo? Nanga bwanji mibadwo ya m’tsogolo? Kodi iwo akanangodalira zowauza? Imeneyo sikanakhala njira yodalirika yoperekera malamulo a Mulungu ku mibadwo yonse ya anthu mpaka lerolino. Talingalirani zimene zikanachitika ngati mukanati mufotokoze nkhani inayake kwa anthu amene ali pa mzere wautali mwa kuuza munthu woyambirira. Ndiye iyeyo afotokozere mnzake, nayenso afotokozere wina, n’kumangotero mpaka kukafika kwa munthu womalizira. Zimene munthu womalizirayo adzamva zidzasiyana kwambiri ndi mmene nkhaniyo inalili poyamba. Panalibe vuto limenelo pa mawu a Chilamulo cha Mulungu.
5, 6. Kodi Yehova analangiza Mose kuchitanji ndi mawu Ake, nanga n’chifukwa chiyani kukhala ndi Mawu a Yehova olembedwa kuli kotipindulitsa?
5 Mwanzeru Yehova anasankha kuti mawu ake alembedwe. Analangiza Mose kuti: “Ulembere mawu aŵa; pakuti monga mwa mawu aŵa ndapangana ndi iwe ndi Israyeli.” (Eksodo 34:27) Ndimo mmene nyengo yolemba Baibulo inayambira, m’chaka cha 1513 B.C.E. Kwa zaka 1,610 zotsatira, Yehova ‘analankhula m’manenedwe ambiri ndi mosiyanasiyana’ kwa anthu pafupifupi 40 amene kenako analemba Baibulo. (Ahebri 1:1) M’kati mwa nthaŵi imeneyo, alembi odzipereka anali kukopera zolembedwazo mosamalitsa kwambiri pofuna kukhala ndi makope olondola bwino a Malemba, ndi kuti Malembawo asungike.—Ezara 7:6; Salmo 45:1.
6 Ndithudi Yehova watidalitsa polankhula nafe ndi mawu olembedwa. Kodi munalandirapo kalata yomwe inakusangalatsani kwambiri, mwinamwake chifukwa chakuti inakulimbikitsani kwambiri, kotero kuti munaisunga n’kumaiŵerenga mobwerezabwereza? “Kalata” imene Yehova anatilembera ilinso choncho. Chifukwa chakuti Yehova analemba mawu ake, timawaŵerenga nthaŵi zonse ndi kumasinkhasinkha pa zimene mawuwo amanena. (Salmo 1:2) Tingalandire “chitonthozo cha malembo” nthaŵi iliyonse pamene tikuchifuna.—Aroma 15:4.
N’chifukwa Chiyani Anagwiritsa Ntchito Anthu Polemba?
7. Kodi nzeru za Yehova zikuonekera motani pa kugwiritsa ntchito kwake anthu kulemba Mawu ake?
7 Mwa nzeru zake, Yehova anagwiritsa ntchito anthu kuti alembe Mawu ake. Talingalirani izi: Ngati Yehova akanagwiritsa ntchito angelo kuti alembe Baibulo, kodi zolemba zawo zikanakhala zogwira mtima ngati mmene zilili panopo? Zoonadi, angelo akanalongosola Yehova mwapamwamba monga mmene iwo amamuonera, akananena za mmene iwo alili odzipereka kwa iye, ndipo akanasimba za atumiki aumunthu okhulupirika a Mulungu. Koma kodi tikanathadi kuzimvetsa zimenezi kuchokera pa kaonedwe ka zolengedwa zauzimu zangwiro, zomwe zimadziŵa zinthu zochuluka, zaona zinthu zambiri, ndipo zili ndi mphamvu kwambiri kuposa ife?—Ahebri 2:6, 7.
“Lemba lililonse adaliuzira Mulungu”
8. Kodi anthu olemba Baibulo anawalola m’njira yotani kugwiritsa ntchito luso lawo la kuganiza? (Onaninso mawu a m’munsi.)
8 Mwa kugwiritsa ntchito anthu polemba Mawu ake, Yehova anatipatsadi zimene timafunika, buku ‘louziridwa ndi Mulungu’ koma lofotokozabe zinthu monga mmene anthu amafotokozera. (2 Timoteo 3:16) Kodi zimenezi anazichita bwanji? M’nkhani zambiri, n’zachionekere kuti analola anthu olembawo kugwiritsa ntchito luso lawo la kuganiza posankha “mawu okondweretsa, ndi zolemba zowongoka ngakhale mawu oona.” (Mlaliki 12:10, 11) Ndicho chifukwa chake nkhani za m’Baibulo zinalembedwa mosiyanasiyana; zimasonyeza moyo ndi umunthu wa wolemba aliyense. * Komatu, anthu ameneŵa “analankhula mawu ochokera kwa Mulungu atagwidwa ndi mzimu woyera.” (2 Petro 1:21, NW) Motero, pomalizira pake tinakhaladi ndi “mawu a Mulungu.”—1 Atesalonika 2:13.
9, 10. N’chifukwa chiyani kugwiritsa ntchito anthu kulemba Baibulo kunalipangitsa kukhala losangalatsa ndi lokopa?
9 Baibulo ndi losangalatsa ndi lokopa kwambiri chifukwa choti linalembedwa ndi anthu. Olembawo anali anthu omva zinthu zomwe ife timamva. Pokhala opanda ungwiro, anakumana ndi ziyeso komanso mavuto ofanana ndi athu. Panthaŵi zina, mzimu wa Yehova unali kuwauzira kulemba mmene iwo anali kumvera mumtima mwawo ndiponso zimene analimbana nazo. (2 Akorinto 12:7-10) Motero polemba anagwiritsa ntchito mawu osonyeza kuti nkhaniyo inali kuchitikira iwo, mawu amene mngelo sakanawalemba chomwecho.
10 Mwachitsanzo, talingalirani za Mfumu Davide ya Israyeli. Atachita machimo akuluakulu, Davide anapeka nyimbo mmene ananenamo mawu a kukhosi kwake, napempha kuti Mulungu amukhululukire. Iye analemba kuti: “Mundiyeretse kundichotsera choipa changa. Chifukwa ndazindikira machimo anga; ndipo choipa changa chili pamaso panga chikhalire. Onani, ndinabadwa m’mphulupulu: Ndipo mayi wanga anandilandira m’zoipa. Musanditaye kundichotsa pamaso panu; musandichotsere mzimu wanu woyera. Nsembe za Mulungu ndizo mzimu wosweka; inu, Mulungu, simudzaupeputsa mtima wosweka ndi wolapa.” (Salmo 51:2, 3, 5, 11, 17) Kodi simukukhudzika mtima ndi mmene wolembayo anavutikira? Ndaninso wina, kupatulapo munthu wopanda ungwiro, yemwe akananena mawu otereŵa kuchokera pansi pamtima?
N’chifukwa Chiyani Lili Buku Lonena za Anthu?
11. Kodi ndi zitsanzo zotani za zochitika zenizeni m’moyo zimene zinalembedwa m’Baibulo kuti ‘zitilangize’?
11 Palinso chinthu china chimene chimapangitsa Baibulo kukhala lokopa. Nkhani zake zochuluka zimanena za anthu, anthu enieni, amene anatumikira Mulungu ndiponso amene sanam’tumikire. Timaŵerenga za zimene zinawachitikira, mavuto awo, ndi zimene zinawapatsa chimwemwe. Timaona zotsatira za zimene anasankha m’moyo wawo. Nkhani zimenezo zinalembedwa kuti ‘zitilangize.’ (Aroma 15:4) Mwa zitsanzo za zochitika zenizeni m’moyo zimenezi, Yehova amatiphunzitsa m’njira zogwira mtima. Taonani zitsanzo izi.
12. Kodi nkhani za m’Baibulo zosimba za anthu osakhulupirika zimatithandiza m’njira yotani?
12 Baibulo limatiuza za anthu osakhulupirika, ngakhalenso oipa, ndi zomwe zinawachitikira. M’nkhani zoterezi timaona mmene munthu amasonyezera makhalidwe oipa, motero timamvetsa mosavuta. Mwachitsanzo, ndi lamulo lotani loletsa kusakhulupirika limene lingakhale lamphamvu kuposa chitsanzo cha zochitika zenizeni za Yudase yemwe anasonyeza kusakhulupirika pokonza chiwembu chopha Yesu? (Mateyu 26:14-16, 46-50; 27:3-10) Nkhani ngati zimenezi zimatikhudza mitima kwambiri, ndipo zimatithandiza kuzindikira makhalidwe onyansa n’kumawapewa.
13. Kodi Baibulo limatithandiza mwa njira yanji kumvetsetsa makhalidwe ofunikira?
13 Baibulo limasimbanso za atumiki a Mulungu ambiri okhulupirika. Timaŵerenga za kudzipereka kwawo ndi kukhulupirika kwawo. Timaona zitsanzo za anthu omwe anasonyeza makhalidwe amene tifunika kukhala nawo kuti tiyandikire kwa Mulungu. Mwachitsanzo, lingalirani za chikhulupiriro. Baibulo limatifotokozera kuti chikhulupiriro n’chiyani ndiponso limatiuza kuti n’chofunika kwambiri ngati tikufuna kukondweretsa Mulungu. (Ahebri 11:1, 6) Koma m’Baibulo mulinso zitsanzo zomveka bwino za anthu amene anasonyeza chikhulupiriro. Taganizirani chikhulupiriro chimene anasonyeza Abrahamu pamene anayesa kupereka Isake nsembe. (Genesis, chaputala 22; Ahebri 11:17-19) M’nkhani zoterezi, mawu akuti “chikhulupiriro” amakhala ndi tanthauzo lalikulu ndipo savuta kumva. N’chinthu chanzeru kwambiri kuti Yehova sangotilimbikitsa kukhala ndi makhalidwe ofunikira, koma kuti amatipatsanso zitsanzo za anthu amene anasonyeza makhalidwe amenewo!
14, 15. Kodi Baibulo limatiuza chiyani za mkazi wina amene anafika pa kachisi, ndipo nkhani imeneyi imatiphunzitsanji za Yehova?
14 Nkhani za zochitika zenizeni pa moyo wa anthu ena zomwe zili m’Baibulo kaŵirikaŵiri zimatiphunzitsa kanthu kena kokhudza umunthu wa Yehova. Talingalirani za mkazi yemwe timaŵerenga kuti Yesu anamuona pa kachisi. Yesu anakhala pansi pafupi ndi mosungiramo zopereka namapenya anthu akuponya zopereka zawo. Panafika anthu ambiri olemera ndipo anapereka “mwa zochuluka zawo.” Komano Yesu anayamba kupenyetsetsa mkazi wina wamasiye, waumphaŵi. Mkaziyu anapereka “tindalama tiŵiri tating’ono tofa kakobiri kamodzi.” * Zinali ndalama zokhazi zimene anali nazo. Yesu, yemwe anasonyeza bwino kwambiri mmene Yehova amaonera zinthu, anati: “Mkazi wamasiye amene waumphaŵi anaponya zambiri koposa onse akuponya mosungiramo.” Malinga ndi mawu amenewo, mkaziyu anaponyamo zambiri kuposa kuphatikiza pamodzi za ena onse.—Marko 12:41-44; Luka 21:1-4; Yohane 8:28.
15 Kodi sizikusonyeza kenakake, kuti mwa anthu onse amene anabwera ku kachisi tsiku limenelo, mkazi wamasiye ameneyu ndiye anasankhidwa n’kutchulidwa m’Baibulo? Mwa chitsanzo chimenechi, Yehova amatiphunzitsa kuti iye ndi Mulungu amene amayamikira. Amasangalala kulandira zopereka zathu za moyo wonse, mosasamala kanthu kuti ndi zotani poziyerekeza ndi zimene ena angathe kupereka. Ndithudi Yehova anasankha njira yabwino zedi yotiphunzitsira choonadi chosangalatsa chimenechi!
Zimene M’Baibulo Mulibe
16, 17. Kodi nzeru za Yehova zimaonekanso motani mwa zimene anasankha kuti zisalembedwe m’Mawu ake?
16 Polemba kalata yopita kwa munthu amene mumam’konda, n’zosatheka kulembamo nkhani iliyonseyo imene mungakhale nayo. Motero mumasankha mwanzeru zoti mulembe. Mofananamo, Yehova anasankha kuti m’Mawu ake asimbemo za anthu ena ake ndi zochitika zina zake. Koma si nthaŵi zonse pamene Baibulo limalongosola chilichonse mwatsatanetsatane m’nkhani zimenezi. (Yohane 21:25) Mwachitsanzo, pamene Baibulo linena za chiweruzo cha Mulungu, zimene limafotokoza sizingayankhe funso lililonse limene tingakhale nalo. Nzeru za Yehova zimaonekanso mwa zimene anasankha kuti zisalembedwe m’Mawu ake. Motani?
17 Baibulo linalembedwa mwa njira imene imayesa zimene zili mu mtima mwathu. Ahebri 4:12 amati: “Mawu [kapena kuti, uthenga] a Mulungu ali amoyo, ndi ochitachita, ndi akuthwa koposa lupanga lakuthwa konsekonse, napyoza kufikira kugaŵira moyo ndi mzimu . . . nazindikiritsa zolingirira ndi zitsimikizo za mtima.” Uthenga wa Baibulo umafika m’kati mwenimweni, umavumbula zimenedi timaganiza ndiponso zolinga zathu. Amene amaliŵerenga n’cholinga chofuna kulipeza zifukwa kaŵirikaŵiri amakhumudwa ndi nkhani zimene sizinena zambiri zowakhutiritsa. Anthu oterowo akhozanso kukayikira ngati Yehova alidi wachikondi, wanzeru, ndi wachilungamo.
18, 19. (a) N’chifukwa chiyani sitiyenera kusokonezeka maganizo ngati nkhani inayake ya m’Baibulo ikudzutsa mafunso amene sitingapeze mayankho ake mwamsanga? (b) Kodi chimafunika n’chiyani kuti timvetsetse Mawu a Mulungu, nanga ndi motani mmene umenewu ulili umboni wa nzeru zosaneneka za Yehova?
18 Koma mosiyana ndi zimenezo, pamene tiphunzira Baibulo mosamala bwino ndiponso tili ndi mtima wofunadi kudziŵa, timafika poona Yehova monga mmene Baibulo lathunthu limamusonyezera. Motero, sitivutika maganizo ngati nkhani ina imadzutsa mafunso amene sitingapeze mayankho ake mwamsanga. Tipereke chitsanzo: Posonkhanitsa pamodzi zidutswa zomwazikana za chithunzi chachikulu kuti tipangenso chithunzicho, mwinamwake poyamba sitingapeze kachidutswa kenakake kamene kakufunika kapenanso mwina sitingaone kuti kachidutswa kena kafunika kukaika pati. Komatu, tikhoza kukhala titasonkhanitsa zidutswa zokwanira kutithandiza kuzindikira kuti chithunzi chonse chiyenera kuoneka motani. Mofananamo, pamene tikuphunzira Baibulo, mwapang’onopang’ono timaphunzira kuti Yehova ndi Mulungu wotani, ndipo timaona chithunzi chake chooneka bwino. Ngakhale kuti pa nthaŵi yoyamba sitingamvetsetse nkhani inayake kapenanso kuzindikira mmene ikugwirizanirana ndi umunthu wa Mulungu, tinaphunzira kale zambiri za Yehova pa kuphunzira kwathu Baibulo zomwe zingatithandize kuona kuti iye mosakayika konse ndi Mulungu wachikondi ndi wachilungamo.
19 Motero kuti timvetsetse Mawu a Mulungu tifunika kuwaŵerenga ndi kuwaphunzira tili ndi mtima wofunadi kudziŵa, komanso tikhale ndi maganizo abwino. Kodi umenewu si umboni wa nzeru zosaneneka za Yehova? Anthu anzeru kwambiri akhoza kulemba mabuku amene anthu okha omwe ali “anzeru ndi akudziŵitsa” zinthu ndiwo angawamvetse. Koma kulemba buku limene angalimvetse ndi anthu okha amene ali ndi zolinga zabwino mumtima mwawo, kumafunatu nzeru za Mulungu!—Mateyu 11:25.
Buku Lokhala ndi ‘Nzeru Zenizeni’
20. Kodi n’chifukwa chiyani ndi Yehova yekha amene angatiuze njira yabwino kwambiri yokhalira ndi moyo, ndipo kodi m’Baibulo muli chiyani chimene chingatithandize?
20 M’Mawu ake, Yehova amatiuza njira yabwino kwambiri yokhalira ndi moyo. Monga Mlengi wathu, iye amadziŵa bwino zimene timafunika kuposa mmene ife timadziŵira. Ndipo zinthu zofunika kwambiri pa moyo wa munthu—kuphatikizapo chikhumbo cha kukondedwa, kukhala wachimwemwe, ndi kumagwirizana ndi ena popanda zovuta—sizinasinthe. Baibulo lili ndi ‘nzeru zenizeni’ zochuluka zimene zingatithandize kukhala ndi miyoyo yabwino. (Miyambo 2:7) Chigawo chilichonse cha buku lino lothandiza pophunzira chili ndi mutu wina umene ukusonyeza mmene tingagwiritsire ntchito uphungu wanzeru wa m’Baibulo. Tiyeni tionepo chitsanzo chimodzi chokha.
21-23. Kodi ndi uphungu wanzeru wotani umene ungatithandize kupewa kusunga mkwiyo ndi kuipidwa?
21 Kodi munaonapo kuti anthu amene amasungira anzawo zinthu kukhosi ndiponso amene amasunga mkwiyo nthaŵi zambiri amadzivulaza okha pamapeto pake? Mkwiyo ndi katundu wolemetsa kunyamula pa moyo wamunthu. Tikakhala ndi mkwiyo, maganizo athu onse amakhala pa zimenezo ndipo umatilanda mtendere ndiponso chimwemwe. Zofufuza za asayansi zimasonyeza kuti munthu amene amasunga mkwiyo angadwale mosavuta matenda a mtima ndi matenda ena okhalitsa ochuluka. Kalekale kwambiri kafukufuku wa asayansi ameneyu asanachitike, Baibulo linanena mwanzeru kuti: “Leka kupsa mtima, nutaye mkwiyo.” (Salmo 37:8) Koma kodi tingazichite motani zimenezi?
22 Mawu a Mulungu amapereka uphungu wanzeru uwu: “Kulingalira [“luntha,” NW] kwa munthu kuchedwetsa mkwiyo; ulemerero wake uli wakuti akhululukire cholakwa.” (Miyambo 19:11) Luntha ndilo luso lotha kuona osati zapamwamba zokha ayi koma zam’kati mwenimwenimo, kuona mopitirira pa zinthu zachidziŵikire. Luntha limachititsa munthu kukhala womvetsetsa zinthu, chifukwa lingatithandize kuzindikira chifukwa chake munthu wina analankhula kapena anachita zinthu m’njira yoteroyo. Kuyesetsa kumvetsa zolinga zake zenizeni, mmene anali kumvera mwiniyo, ndi zimene zikumuchitikira kungatithandize kusiya kumuganizira zoipa kapenanso kuipidwa naye.
23 Baibulo lilinso ndi malangizo ena aŵa: “[Pitirizani, NW] kulolerana wina ndi mnzake, ndi kukhululukirana eni okha.” (Akolose 3:13) Mawu akuti “pitirizani kulolerana wina ndi mnzake” akusonyeza kuti tifunika kukhala woleza mtima ndi ena, kumalolera makhalidwe awo amene tingaone kuti akutivutitsa. Kupirira koteroko kungatithandize kupewa kusungira ena kukhosi zinthu zosafunika n’komwe. Mawu akuti “kukhululukirana” ali ndi lingaliro loleka kukwiya. Mulungu wathu wanzeru amadziŵa kuti timafunika kukhululukira ena pakakhala chifukwa chomveka chowakhululukira. Zimenezi sikuti zimangopindulitsa enawo koma zimatithandizanso ifeyo kukhala ndi mtendere wa m’maganizo ndi mumtima. (Luka 17:3, 4) Komatu m’Mawu a Mulungu muli nzeru zapamwamba bwanji!
24. Kodi chimatsatira n’chiyani pamene tiyamba kukhala ndi moyo mogwirizana ndi nzeru zaumulungu?
24 Polimbikitsidwa ndi chikondi chake chopanda malire, Yehova anafuna kulankhula nafe. Anasankha njira yabwino koposa yochitira zimenezi, kutilembera “kalata” pogwiritsa ntchito anthu kuti alembe motsogozedwa ndi mzimu woyera. Chotsatira chake n’chakuti, m’kalata imeneyi muli nzeru za Yehova mwiniyo. Nzeru zimenezi ndi “zodalirika kwambiri.” (Salmo 93:5, NW) Pamene tiyamba kukhala ndi moyo mogwirizana ndi nzeru zimenezi n’kumazigaŵirako ena, mosachita kufunsa timayandikana ndi Mulungu wathu wanzeru zonse. M’mutu wotsatirawu, tikambirana chitsanzo china chachikulu cha nzeru zoona patali za Yehova; ndicho, luso lake loneneratu za m’tsogolo ndi kukwaniritsa cholinga chake.
^ ndime 8 Mwachitsanzo, Davide, yemwe anali mbusa, anagwiritsa ntchito zitsanzo za zochitika pamoyo woŵeta ziŵeto. (Salmo 23) Mateyu, yemwe anali wamsonkho, nthaŵi zambiri anali kutchula manambala ndi kuchuluka kwa ndalama. (Mateyu 17:27; 26:15; 27:3) Luka, yemwe anali dokotala, anagwiritsa ntchito mawu osonyeza kuti anali kudziŵa zachipatala.—Luka 4:38; 14:2; 16:20.
^ ndime 14 Kalikonse ka tindalama timeneti kanali ka lepitoni, ndalama yachiyuda yaing’ono kwambiri imene anali kuigwiritsa ntchito nthaŵi imeneyo. Malepitoni aŵiri anali ofanana ndi gawo limodzi mwa magawo 64 a malipiro a tsiku limodzi. Tindalama tiŵiri timeneti sitinali tokwanira kugula mpheta imodzi yomwe inali mbalame yotsika mtengo kwambiri imene anali kudya anthu osauka.
Onaninso
Zimene Mungachite Kuti Muzipindula Powerenga Baibulo
Tingapindule ndi Baibulo ngati timaliphunizira komanso kutsatira zimene limanena. Werengani kuti mudziwe zimene mungachite kuti muzipindula mukamawerenga Baibulo.
N’chifukwa Chiyani a Mboni za Yehova Anatulutsa Baibulo la Dziko Latsopano?
N’chiyani chimachititsa Mabaibulo ena kukhala apadera kwambiri?

robotstxt: allowed

filter: keep


text:
Kodi Baibulo Limati Chiyani pa Nkhani Yogonana Amuna Kapena Akazi Okhaokha?
Yankho la m’Baibulo
Mulungu analenga anthu m’njira yakuti mwamuna ndi mkazi okwatirana azitha kugonana. (Genesis 1:27, 28; Levitiko 18:22; Miyambo 5:18, 19) Baibulo limaletsa kugonana kwa anthu ena alionse omwe si mwamuna ndi mkazi okwatirana, kaya anthuwo akugonana amuna kapena akazi okhaokha. (1 Akorinto 6:18) Zimenezi zikuphatikizapo kugonana kwenikweni, kuseweretsana maliseche ndiponso kugonana m’kamwa kapena kumatako.
Ngakhale kuti Baibulo limaletsa zoti amuna kapena akazi azigonana okhaokha, silimavomereza zoti anthu azidana ndi anthu amene amachita khalidwe limeneli. M’malomwake, Akhristu akuuzidwa kuti: “Chitirani ulemu anthu onse.”—1 Petulo 2:17, Buku Lopatulika Ndilo Mau a Mulungu.
Kodi munthu angabadwe ndi mtima wofuna kugonana ndi amuna kapena akazi anzake?
Baibulo silimanena mwachindunji zoti munthu angabadwe ndi mtima umenewu kapena ayi, koma limanena kuti tonsefe timabadwa ndi mtima wokonda kuchita zimene Mulungu amaletsa. (Aroma 7:21-25) Ndiponso Baibulo silinena za chimene chimachititsa kuti anthu ena azifuna kugonana ndi amuna kapena akazi anzawo koma limaletsa khalidwe limeneli.
Kodi munthu amene ali ndi mtima wofuna kugonana ndi amuna kapena akazi anzake angatani kuti azikondweretsa Mulungu?
Baibulo limati: “Musalole kuti thupi lanu lizikulamulirani. Chititsani ziwalo za thupi lanu kukhala zakufa ku chilakolako chofuna kugonana m’njira yolakwika.” (Akolose 3:5, Contemporary English Version) Kuti munthu achititse ziwalo zake kukhala zakufa ku zilakolako zolakwika, zimene zimachititsa munthu kuchita zinthu zoipa, munthuyo amafunika kulamulira maganizo ake. Ngati nthawi zonse mumaganizira zinthu zabwino, mukhoza kukwanitsa kuthana ndi maganizo ofuna kuchita zoipa. (Afilipi 4:8; Yakobo 1:14, 15) N’zoona kuti poyamba mungavutike kulimbana ndi maganizo oipawo koma mukhoza kukwanitsa. Mulungu akukulonjezani kuti adzakuthandizani “kuti mukhale atsopano mu mphamvu yoyendetsa maganizo anu.”—Aefeso 4:22-24.
Amuna komanso akazi ambirimbiri amene amafunitsitsa kusangalatsa Mulungu akuyesetsa kutsatira mfundo za m’Baibulo polimbana ndi chilakolako chofuna kugonana. Mwachitsanzo, anthu amene sanakwatire kapena kukwatiwa ndipo mwina sadzalowa n’komwe m’banja, kapena amene mkazi kapena mwamuna wawo sangathe kugonana, amayesetsa kulamulira chilakolako chawo chogonana ngakhale kuti amakumana ndi mayesero ambiri. Anthu amenewa amakhala mosangalala. Choncho nawonso anthu amene amakhala ndi chilakolako chofuna kugonana ndi amuna kapena akazi anzawo angathe kulimbana ndi mtima umenewu ngati akufunadi kusangalatsa Mulungu.—Deuteronomo 30:19.
Onaninso
Zimene Mungachite Kuti Muzipewa Mayesero
Pamene Yosefe ankayesedwa kuti achite chigololo, kodi n’chiyani chinamuthandiza kuti achite zinthu zoyenera?


text:
Kuyankha Mafunso a M’Baibulo
N’chifukwa chiyani tiyenera kupemphera kuti Ufumu wa Mulungu ubwere?
Ufumu wa Mulungu ndi boma lakumwamba. Yesu anauza otsatira ake kuti azipemphera kuti Ufumuwu ubwere, chifukwa ukadzabwera udzachititsa kuti padzikoli pakhale chilungamo komanso mtendere. Palibe boma la anthu limene lingathetseretu chiwawa, kupanda chilungamo kapena matenda. Ufumu wa Mulungu wokha ndi umene udzathetseratu mavuto amenewa. Mulungu anasankha mwana wake, Yesu, kuti akhale Mfumu ya Ufumu umenewu. Mulungu wasankhanso otsatira ena a Yesu kuti adzalamulire naye limodzi.—Werengani Luka 11:2; 22:28-30.
Posachedwapa, Ufumu wa Mulungu udzawononga onse amene amatsutsa ulamuliro wa Mulungu. Choncho tikamapemphera kuti Ufumu wa Mulungu ubwere, timakhala tikupempha kuti Ufumuwu udzalowe m’malo mwa maufumu omwe alipowa.—Werengani Danieli 7:13, 14; Chivumbulutso 11:15, 18.
N’chifukwa chiyani tingati Ufumu wa Mulungu ndi wabwino kwambiri?
Yesu ndi Mfumu yabwino kwambiri chifukwa ndi wachifundo. Popeza ndi Mwana wa Mulungu, iye ali ndi mphamvu zothandiza anthu onse amene amapempha Mulungu kuti awathandize.—Werengani Salimo 72:8, 12-14.
Ufumu wa Mulungu udzathandiza anthu onse amene amafunadi kuti Ufumuwu ubwere komanso amene amayesetsa kuchita zimene Mulungu amafuna. Mungapindule kwambiri ngati mutaphunzira zimene Baibulo limanena zokhudza Ufumu wa Mulungu.—Werengani Luka 18:16, 17; Yohane 4:23.
Onaninso
Kodi Ufumu wa Mulungu N’chiyani?
Anthu ambiri amalidziwa Pemphero la Ambuye. Koma kodi mawu akuti, “Ufumu wanu udze” amatanthauza chiyani?
Kodi Mulungu Angandithandize Ndikapemphera?
Kodi Mulungu zimam’khudza tikamavutika?


text:
10 APRIL, 2015
RUSSIA
Wa Mboni Wina wa ku Russia Anatola Ndalama Zokwana Mayuro 6,000 Ndipo Anazibweza kwa Mwini Wake
ST. PETERSBURG, Russia—Mu November 2014, mayi Svetlana Nemchinova, omwe ndi a Mboni za Yehova, anatola envelopu mumsewu wina, ndipo ataitsegula anapezamo ndalama za mayuro zokwana 6,000, zomwe ndi zofanana ndi madola 6,800 a ku United States. Kenako anayamba kufufuza mwini wake wa ndalamazo ndipo patapita nthawi anamupeza n’kumubwezera ndalama zakezo. Nkhaniyi inaulutsidwa pa TV komanso pa wailesi ndipo inalembedwanso m’nyuzipepala zingapo za pa intaneti.
A Nemchinova amagwira ntchito yosesa mumsewu mumzinda wa Vologda, womwe uli pamtunda wa makilomita 450 kumpoto chakum’mawa kwa mzinda wa Moscow. Ndiye tsiku lina akugwira ntchito anaona envelopu yopanda dzina. Ataitsegula anapeza kuti mkati mwake munali ndalama zambiri. Umenewutu unali mwayi wawo chifukwa mayiwa limodzi ndi ana awo atatu, amakhala m’kanyumba kakang’ono ndipo ndi osauka. Mayiwa anati: “Nditatola ndalamazo, sindinakhale ndi maganizo akuti laponda la mphawi. Ndinkadziwa kuti mwini wake wa ndalamazo akudandaula kwambiri.”
Mayiyu anayesetsa kuti apeze amene anataya ndalamazo moti anamata mapepala odziwitsa anthu kuti ngati pali wina amene wataya ndalama, amupeze. Anamata mapepalawa panyumba zina zomwe zinali pafupi ndi malowo. Koma ataona kuti palibe amene wabwera, mayiwo anatenga ndalamazo n’kupita nazo kubanki ina. Anapita nazo kubankiyi chifukwa mkati mwa envelopu ija munali kapepala kosonyeza kuti munthu amene anataya ndalamazo anazitenga kubankiyo. Ogwira ntchito kubankiko ananena kuti mwini wa ndalamazo anali a Pavel Smirnov. Kenako anayamba kuwafufuza ndipo atawapeza anawauza kuti ndalama zawo zapezeka. Anawauzanso kuti anatola ndalamazo ndi mayi Nemchinova.
Nyuzipepala ina ya ku Russia inati: “Mayiwa ndi ochititsa chidwi kwambiri chifukwa iwowo akuona kuti zimene achitazi n’zimene amayenera kuchita basi. Akuoneka kuti amakonda Mulungu kwambiri ndipo akuti amawerenga Baibulo tsiku lililonse.” Mayi Nemchinova anafotokozera nyuzipepalayi kuti achita zimenezo chifukwa chotsatira mfundo ya m’Baibulo yomwe imapezeka pa Mateyu 7:12 yomwe imati: “Zinthu zonse zimene mukufuna kuti anthu akuchitireni, inunso muwachitire zomwezo.”
A Smirnov, omwe ndi mwini wa ndalamazo, ndi katswiri wa zojambulajambula ndipo ali ndi luso kwambiri, moti anatulukira kasakanizidwe kenakake ka penti. Bambowa anafotokoza kuti ankasungira ndalamazo kuti akagule chipangizo chosakanizira penti choti adzagwiritse ntchito pochita kafukufuku. Bambowa anati: “Sindikudziwa kuti ndiwathokoze bwanji mayiwa. Zimene achitazi zikusonyeza kuti anthu abwino adakalipo padzikoli. Ngati anthu oti tikhoza kuwakhulupirira akupezekabe, sitingalakwe titanena kuti ‘kunja kuno Mulungu alipodi.’”
Yankhulani ndi:
Kuchokera ku Mayiko Ena: J. R. Brown, Office of Public Information, tel. +1 718 560 5000
Russia: Yaroslav Sivulskiy, tel. +7 812 702 2691


text:
Zimbabwe
Zimbabwe ndi limodzi mwa maiko a kumwera kwa Afrika ndipo dzikoli ndi lomwe kale linkalamuliridwa muchisamunda cha angerezi pomwe akalitchula kuti Rhodesia. Nsogoleri wadzikoli pakali pano ndi Robert Mugabe amene anayamba kulamulira dzikoli pamene linalanda ulamuliro kuchokera kwa angerezi m'chaka cha 1980.
Potsatira zokambirana zothetsa mapokoso ndi chipolowe chomwe chinabuka pambuyo pamasankho apa 21 Marichi, 2008 a Morgan Tshangirai omwe ndi m'tsogoleri wa chipani cha Movement for Democratic Change anakhala Nduna yaikulu ya boma. Zimbabwe


text:
R.Leipaus gamybinė komercinė įmonėKhadi pafupifupi bizinesi
R.Leipaus gamybinė komercinė įmonė
Amaika mumsewu ntchito, Backhoe loaders, Facilities, Gravestones, Kachitidwe ngalande +21
Amaonekera
I-V 8:00-17:00
- R.Leipaus gamybinė komercinė įmonė
Map
Ntchito gulu
Amaika mumsewu ntchito, Backhoe loaders, Facilities, Gravestones, Kachitidwe ngalande, Land reclamation, Mafosholo, Makina yomanga, Makina, zipangizo, Mayendedwe local, Mphamvu ndi zinthu zina zachilengedwe, Mwambo wa maliro ndi zipangizo, Ngalande unsembe, Ntchito zoyendera road, Reclamation, Reclamation system, Reclamation zida, Road kukonza, Stone zamgululi, Transport, kayendedwe, Yomanga road, Yomanga road, Yomanga zida, Yomanga zida, Zomangamanga, malo, Zowoneka


text:
DECEMBER 9, 2013
SOUTH KOREA
Dziko la South Korea Lasiya Kuphatikiza Anthu Omangidwa pa Nkhani Zokhudza Chikumbumtima Chawo ndi Akaidi Ena Onse
Dziko la South Korea lachepetsako mavuto a anthu ambirimbiri a Mboni za Yehova amene ali kundende chifukwa chokana kulowa usilikali potsatira zimene amakhulupirira. Dzikoli lachepetsa mavutowa polola kuti anthu a Mboni asamaphatikizidwe ndi akaidi ena.
Izi zatheka chifukwa cha msonkhano umene anthu oimira Mboni za Yehova ku Korea anachita ndi mkulu wa boma woyang’anira ndende ku Korea. Msonkhanowu unachitika mu December 2012, ndipo panalinso bambo wina wa Mboni yemwe mwana wake wamwamuna ali kundende. Pa msonkhanowu a Mboni anadandaula kuti anyamata a Mboni nthawi zambiri amaikidwa m’zipinda limodzi ndi akaidi oopsa kwambiri. Patangodutsa miyezi pafupifupi 5 chichitikireni msonkhanowu, anyamata a Mboni oposa 70 analekanitsidwa ndi akaidi ena ndipo anaikidwa m’zipinda limodzi ndi a Mboni anzawo.
A Mboni akhala akumangidwa kwa nthawi yaitali chifukwa chokana kulowa usilikali. Dziko la South Korea lakhala likumanga anthu a Mboni za Yehova kwa nthawi yaitali chifukwa chokana kulowa usilikali potsatira zimene amaphunzira m’Baibulo. Pakali pano, anthu a Mboni pafupifupi 600 ali kundende chifukwa chokana kuchita zinthu zosemphana ndi chikumbumtima chawo. Zaka zoposa 60 zapitazi, anthu a mboni oposa 17,000 akhalapo kundende chifukwa chokana kulowa usilikali. M’dzikoli anakhazikitsa lamulo lakuti munthu aliyense wamwamuna wazaka za pakati pa 19 ndi 35 azilowa usilikali.
Moti sizachilendo kuti mabanja a Mboni za Yehova a mibadwo yosiyanasiyana anazunzidwapo, kuimbidwa mlandu komanso kutsekeredwa m’ndende ngati zigawenga. Mnyamata wina wa Mboni za Yehova dzina lake Seungkuk Noh anatulutsidwa kundende mu 2000 pambuyo pokhalako zaka zitatu. Iye ananena kuti: “Ndinalamulidwa kukakhala kundende imene bambo anga anakhalakonso ali mnyamata ndipo moyo wakundendeko sunasinthe kuyambira nthawi imeneyo mpaka pano.” Masiku ano munthu amene amamangidwa chifukwa chotsatira chikumbumtima chake amayenera kukhala kundende miyezi 18 ndipo dziko la South Korea silinakhazikitsebe ntchito zina zoti anthu okana kulowa usilikali azigwira.
Bambo Ho Gyu Kang anatumizidwa kundende ali ndi zaka 21 chifukwa chokana kulowa usilikali. Aka kanali koyamba pa moyo wawo kusiyana ndi makolo awo. Bambo Kang ananena kuti: “Ndinkachita mantha kwambiri.” Iwo pamodzi ndi anyamata ena a Mboni anaikidwa malo amodzi ndi akaidi ena amene anali oopsa kwambiri. Ena mwa akaidiwa anali oti anapha anthu ndipo ena anali m’gulu la zigawenga zoba ndi mfuti.
Kwa nthawi yonse imene amakhala kundende, a Mboni za Yehova amazunzidwa kwambiri m’njira zosiyanasiyana ndi akaidi ena. Vuto lina limakhala lakuti Mboniwa omwe nthawi zambiri amakhala anyamata, amaikidwa m’zipinda zomwe muli akaidi akuluakulu. Akaidiwa amachitira nkhanza akaidi a Mboni ndipo zimenezi zimawalepheretsa kuchita zinthu zokhudza kulambira kwawo monga kupemphera komanso kuphunzira Baibulo paokha. Kwa zaka zambirimbiri, anyamata a Mboni akhala akuzunzika ndi zinthu zochititsa manyazi komanso zowachotsera ulemu zimene akaidi ena ankawachitira.
Lamulo losiyanitsa akaidi likugwirizana ndi malamulo amene mayiko ambiri amayendera. Zimene dziko la South Korea layamba kuchitazi ndi zogwirizana ndi mfundo zosiyanasiyana zimene mayiko ambiri amayendera pa nkhani yokhudza akaidi. Imodzi mwa mfundozi imapezeka pa Gawo 8 la Malamulo a Bungwe la United Nations a Zimene Akaidi Ayenera Kuchitiridwa. Apa dziko la South Korea lachita zogwirizana ndi zimene dziko la Greece, lomwe ndi membala wa bungwe la European Union, linachita zaka 20 zapitazo. Pa nthawiyi, Unduna wa Zachitetezo cha M’dziko ndi Chilungamo unavomereza kuti a Mboni za Yehova omangidwa chifukwa cha chikumbumtima chawo azisiyanitsidwa ndi akaidi ena. M’chaka cha 1992, Unduna wa Zachitetezo unasintha kampu ya ku Sindos, m’dera la Thessalonica, kuti ikhale malo a Mboni za Yehova basi. Lipoti lina lochokera kuboma linanena kuti “Unduna wa Zachitetezo wachita zinthu zoganizira athu a Mboni za Yehova chifukwa kunena zoona anthuwa sikuti ndi zigawenga,” ndipo zithandiza kuti a Mboni azikhala malo osiyana ndi akaidi ena. Mu 1998, dziko la Greece linasiya kumanga a Mboni amene ankakana kuchita zinthu zosiyana ndi chikumbumtima chawo.
Nalonso dziko la South Korea lachita zinthu zoganizira anyamata a Mboni za Yehova powasiyanitsa ndi akaidi ena. Anyamatawa amamangidwa osati chifukwa chakuti ndi zigawenga koma chifukwa chotsatira mwakufuna kwawo zimene amaphunzira m’Baibulo. * Anthu oyang’anira ndende zosiyanasiyana komwe kuli a Mboni za Yehova ambiri atsatira lamulo losiyanitsa a Mboni ndi akaidi ena ndipo izi zathandiza kuti anthu omangidwa chifukwa chotsatira chikumbumtima chawowa azikhala motetezeka. Mnyamata wina wa Mboni yemwe ndi mkaidi kundende yotchedwa Gunsan anayamikira kwambiri chifukwa chosiyanitsidwa ndi akaidi ena. Iye anati: “Panopa ndife otetezeka ku makhalidwe oipa monga kugonana komanso kalankhulidwe koipa. Timasangalala kukambirana nkhani zolimbikitsa ndi a Mboni anzathu.”
‘Panopa ndife otetezeka ku makhalidwe oipa ndipo tikusangalala kumakambirana nkhani zolimbikitsa ndi a Mboni anzathu.’
Dziko la South Korea silikulemekezabe ufulu wa anthu okana kulowa usilikali. Ngakhale kuti zimene dziko la South Korea likuchita posiyanitsa a Mboni ndi akaidi ena n’zabwino, komabe dzikoli silikutsatirabe zimene mayiko ena akuchita pothetsa nkhani yokana kulowa usilikali chifukwa cha zimene munthu amakhulupirira. Mwachitsanzo kuyambira chaka cha 1997, dziko la Greece linayamba kumapereka ntchito zina kwa anthu amene amakana kulowa usilikali chifukwa cha chikhulupiriro chawo. Dzikonso la Germany poyamba linkapereka ntchito zina kwa anthu amene amakana kulowa usilikali chifukwa cha zimene amakhulupirira. Koma kungoyambira m’chaka cha 2011 dzikoli linasiya kukakamiza anthu amene akana kulowa usilikali, kuti azigwira ntchito zina. Nalonso dziko la Taiwan kuyambira m’chaka cha 2000 linakhazikitsa lamulo lopereka ntchito zina kwa anthu amene amakana kulowa usilikali chifukwa cha zimene amakhulupirira.
Achinyamata a Mboni komanso mabanja awo akukhulupirira kuti dziko la South Korea liyamba kutsatira malamulo amene mayiko ambiri padziko lonse amayendera amene amalemekeza ufulu wachibadwidwe wa anthu pa nkhani ya zimene munthu amakhulupirira.
^ ndime 9 Malamulo a mayiko onse amene Dziko la South Korea liyenera kumayendera amafotokoza kuti kukana kulowa usilikali chifukwa cha zimene munthu amakhulupirira ndi ufulu wachibadwidwe wa munthu. Kuti mumve zambiri pa nkhaniyi werengani nkhani yakuti “Mayiko ndi Mabungwe Akudzudzula Dziko la South Korea Chifukwa cha Zinthu Zopanda Chilungamo Zimene Likuchita.”
Onaninso
N’chifukwa Chiyani a Mboni za Yehova Sapita Kunkhondo?
A Mboni za Yehova ndi odziwika bwino padziko lonse kuti amakana kupita kunkhondo. Werengani nkhaniyi kuti mudziwe chifukwa chake sitipita kunkhondo.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
13 Tsopano panali munthu+ wa Mulungu amene anatumidwa+ ndi Yehova kuchokera ku Yuda kupita ku Beteli. Kumeneko iye anapeza Yerobowamu ataimirira pambali pa guwa lansembe+ kuti afukize nsembe yautsi.+
2 Ndiyeno anafuulira guwa lansembelo mawu ochokera kwa Yehova oitanira tsoka, kuti: “Guwa lansembe iwe! Guwa lansembe iwe! Yehova wanena kuti, ‘Mwana wamwamuna adzabadwa m’nyumba ya Davide, dzina lake Yosiya.+ Ndithu adzatenga ansembe a malo okwezeka amene akufukiza nsembe yautsi pa iwe, n’kuwapereka nsembe pa iwe. Iye adzawotcha mafupa a anthu pa iwe.’”+
3 Kenako munthu wa Mulunguyo anapereka chizindikiro cholosera zam’tsogolo+ pa tsikulo. Iye anati: “Nachi chizindikiro cholosera zam’tsogolo chimene Yehova wanena: Guwa lansembeli ling’ambika pakati, ndipo phulusa losakanizika ndi mafuta limene lili paguwali litayika.”
4 Mfumu Yerobowamu itangomva mawu oitanira tsoka amene munthu wa Mulunguyo ananena kwa guwa lansembe la ku Beteli, nthawi yomweyo inatambasula dzanja lake kulichotsa paguwa lansembe, n’kunena kuti: “Amuna inu, m’gwireni uyu!”+ Itangotero dzanja limene inatambasula kuloza munthu wa Mulungu uja linauma, ndipo sinathenso kulibweza.+
5 Guwa lansembelo linang’ambika pakati moti phulusa losakanizika ndi mafuta linatayika kuchokera paguwalo. Izi zinachitika mogwirizana ndi chizindikiro cholosera zam’tsogolo chimene munthu wa Mulungu woonayo anapereka, malinga ndi mawu a Yehova.+
6 Tsopano mfumuyo inauza munthu wa Mulungu woonayo kuti: “Chonde! Khazikani pansi mtima wa Yehova Mulungu wanu. Mundipempherere kuti dzanja langa libwerere mwakale.”+ Choncho munthu wa Mulungu woona uja anakhazikadi pansi+ mtima wa Yehova, moti dzanja la mfumu linabwerera mwakale, n’kukhala ngati mmene linalili poyamba.+
7 Kenako mfumuyo inauza munthuyo kuti: “Tiyeni kunyumba mukadye chakudya,+ ndiponso ndikakupatseni mphatso.”+
8 Koma munthu wa Mulungu woona uja anayankha mfumuyo kuti: “Ngakhale mutandipatsa hafu ya nyumba yanu,+ sindingapite nanu+ kukadya chakudya kapena kumwa madzi kwanu kuno.
9 Chifukwa mawu a Yehova andilamula kuti: ‘Usakadye chakudya+ kapena kumwa madzi, ndipo pobwerera usakadzere njira imene udutse popita.’”
10 Iye anadutsadi njira ina. Sanadutse njira imene anadzera popita ku Beteliko.
11 Ndiyeno panali mneneri wina wokalamba+ yemwe anali kukhala ku Beteli. Ana ake anabwera n’kuyamba kumufotokozera zonse zimene munthu wa Mulungu woona uja anachita pa tsikulo ku Beteli. Anamuuzanso mawu amene munthuyo anauza mfumu.
12 Pamenepo bamboyu anafunsa anawo kuti: “Munthuyo wadzera njira iti?” Anawo analozera bamboyu njira imene munthu wa Mulungu woona wochokera ku Yuda uja anadzera.
13 Kenako bamboyu anauza anawo kuti: “Ndimangireni chishalo pabulu.” Anawo anawamangiradi chishalocho,+ ndipo iwo anakwera buluyo.
14 Atatero, analondola munthu wa Mulungu woona uja, ndipo anam’peza atakhala pansi pa mtengo waukulu.+ Ndiyeno anafunsa munthuyo kuti: “Kodi ndiwe munthu wa Mulungu woona amene wachokera ku Yuda?”+ Munthuyo anayankha kuti: “Ndine amene.”
15 Kenako anamuuza munthuyo kuti: “Tiye kunyumba ukadye chakudya.”
16 Koma munthuyo anati: “Sindingabwerere nanu kapena kupita kunyumba kwanu, ndipo sindingadye nanu chakudya kapena kumwa madzi kwanu kuno.+
17 Chifukwa mawu ochokera kwa Yehova+ andiuza kuti, ‘Usakadye chakudya kapena kumwa madzi kumeneko, ndipo pobwerera usakadzere njira imene udzere popita.’”+
18 Mneneri wokalambayo atamva zimenezi, anati: “Inenso ndine mneneri ngati iweyo. Mngelo+ wandiuza mawu ochokera kwa Yehova akuti, ‘Kam’bweze upite naye kunyumba kwako kuti akadye chakudya ndi kumwa madzi.’” (Anamunamiza.)+
19 Choncho anabwerera naye kuti akadye chakudya ndi kumwa madzi kunyumba kwake.+
20 Akudya patebulo, mawu+ a Yehova anafikira mneneri yemwe anabweza munthu wa ku Yuda uja.
21 Ndiyeno anayamba kuuza munthu wa Mulungu woona yemwe anachokera ku Yuda uja, kuti: “Nazi zimene Yehova wanena, ‘Chifukwa chakuti wapandukira+ lamulo la Yehova, ndipo sunasunge lamulo limene Yehova Mulungu wako anakulamula,+
22 koma wabwerera kuti udye chakudya ndi kumwa madzi kumalo amene iye anakuuza kuti: “Usakadye chakudya kapena kumwa madzi,” mtembo wako sudzaikidwa m’manda a makolo ako.’”+
23 Mneneri wa ku Yuda uja atatha kudya ndi kumwa, nthawi yomweyo mneneri wokalamba uja anamanga chishalo pabulu wa mneneri wa ku Yuda, yemwe anam’bweza uja.
24 Kenako mneneri wa ku Yudayo ananyamuka n’kumapita. Pambuyo pake mkango+ unam’peza panjira n’kumupha,+ ndipo mtembo wake unali pamsewu. Kumbali ina ya mtembowo kunaima bulu uja, ndipo mbali inayi kunaima mkangowo.
25 Tsopano anthu ena amene anali kudutsa, anaona mtembowo uli pamsewupo, mkango utaima pambali pake. Anthuwo atafika mumzinda womwe munali kukhala mneneri wokalamba uja, anafotokoza zomwe anaonazo.
26 Mneneri amene anakabweza munthu uja atamva nkhaniyo, nthawi yomweyo anati: “Ndi munthu wa Mulungu woona uja amene anapandukira lamulo la Yehova.+ Choncho Yehova wam’pereka kwa mkango kuti umugwire n’kumupha, malinga ndi mawu amene Yehova anamuuza.”+
27 Ndiyeno anauza ana ake kuti: “Ndimangireni chishalo pabulu.” Choncho ana akewo anam’mangiradi chishalocho.+
28 Mneneri wokalambayo ananyamuka n’kukapeza mtembo wa munthu uja uli pamsewu, bulu ndi mkango zitaima pambali pake. Mkangowo sunadye mtembowo kapena kupha buluyo.+
29 Ndiyeno mneneriyo ananyamula mtembo wa munthu wa Mulungu woona uja. Anaukweza pabulu n’kubwerera nawo mpaka kukafika mumzinda wa mneneri wokalambayo, kuti akamulire ndi kumuika m’manda munthuyo.
30 Atatero, mneneri wokalambayo anakaika mtembowo m’manda ake. Ndipo anapitiriza kumulira+ kuti: “Kalanga ine, m’bale wanga!”
31 Atamuika m’manda, mneneri wokalambayo anauza ana ake kuti: “Ine ndikadzamwalira mudzandiike m’manda amene taika munthu wa Mulungu woona uja. Mudzaike mafupa anga pambali pa mafupa ake,+
32 chifukwa mawu a Yehova oitanira tsoka amene munthu wa Mulungu uja ananena kwa guwa lansembe+ limene lili ku Beteli, ndi kwa akachisi onse a m’malo okwezeka+ amene ali m’mizinda ya ku Samariya,+ ndithu adzakwaniritsidwa.”+
33 Pambuyo pa zimenezi, Yerobowamu sanasiyebe njira yake yoipa. Iye anapitiriza kuika anthu wamba kukhala ansembe a malo okwezeka.+ Aliyense wofuna unsembewo, iye anali kum’patsa mphamvu+ mwa kunena kuti: “Uyu akhale wansembe wa malo okwezeka.”
34 Zimenezi zinachimwitsa nyumba yonse ya Yerobowamu,+ ndipo inayenera kuwonongedwa ndi kufafanizidwa padziko lapansi.+
Patsani ena
Patsani ena
1 Mafumu 13
Baibulo la Dziko Latsopano la Malemba Opatulika
https://www.jw.org/finder?docid=1011452&Book=11&Chapter=13&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D13%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZITHUNZI ZAKALE
Plato
Plato anabadwa mu 427 B.C.E n’kumwalira mu 347 B.C.E. Iye anali Mgiriki ndipo ankaphunzitsa nzeru za anthu. Anabadwira ku Athens m’banja lolemera ndipo anaphunzira m’masukulu apamwamba a ku Girisi. Iye ankatsatira kwambiri nzeru za Socrates komanso otsatira a Pythagoras, yemwenso anali katswiri wamasamu.
ATAYENDA m’madera a ku Mediterranean komanso kuchita nawo zandale mumzinda wa Syracuse, ku Sicily, Plato anabwerera ku Athens komwe anatsegula sukulu yotchedwa Academy. Sukuluyi inali yoyamba ku Ulaya konse ndipo ndi kumene anthu ankaphunzirako masamu komanso nzeru za anthu.
ZIMENE PLATO ANKAPHUNZITSA
Zimene anthu ambiri amakhulupirira masiku ano n’zimene Plato ankaphunzitsa. Ena mwa anthu amene amakhulupirira ziphunzitso za Plato ndi amene amati ndi Akhristu ndipo amaona ngati zimene amakhulupirirazo zinachokera m’Baibulo. Chiphunzitso chodziwika kwambiri cha Plato n’chakuti munthu akafa, mzimu wake umakhalabe ndi moyo.
“Plato ankakonda kwambiri kuphunzitsa zoti munthu akamwalira, mzimu wake umakhalabe ndi moyo.”—Body and Soul in Ancient Philosophy
Plato ankachita chidwi kwambiri ndi zimene zimachitika munthu akamwalira. Buku lina linanena kuti: “Plato ankakonda kwambiri kuphunzitsa zoti munthu akamwalira, mzimu wake umakhalabe ndi moyo.” Iye ankakhulupirira kwambiri kuti “munthu akafa, mzimu wake umapita kwinakwake komwe umakadikirira kuti ukalandire mphoto kapena chilango,” mogwirizana ndi zimene munthuyo ankachita ali moyo. *—Body and Soul in Ancient Philosophy.
MMENE ZIPHUNZITSO ZA PLATO ZINAFALIKILIRA
Sukulu ya Plato inatsegulidwa mu 387 B.C.E n’kutha mu 529 C.E. Pa nthawi yonseyi sukuluyi inali yotchuka kwambiri. Ziphunzitso za Plato zinatchuka kwambiri m’mayiko amene ankatsatira kwambiri mfundo za ku Girisi ndi Roma. Myuda wina wa ku Alexandria, yemwe anali katswiri wa nzeru za anthu, dzina lake Philo, anayamba kutsatira nzeru za Plato. Kenako atsogoleri ambiri a matchalitchi anayambanso kutsatira nzeru za Plato. Zimenezi zinachititsa kuti zipembedzo zachiyuda komanso zachikhristu zitengere ziphunzitso zambiri zachikunja, kuphatikizapo chiphunzitso choti munthu akamwalira mzimu wake umakhalabe ndi moyo.
Dikishonale ina inanena kuti: “Ziphunzitso zambiri zachikhristu zinachokera ku zimene Plato ankaphunzitsa, ndipo akuluakulu ena azipembedzo zachikhristu, omwe anthu ena amawaona kuti ndi anzeru, anangobera nzeru za Plato basi.” (The Anchor Bible Dictionary) Taonani zina mwa zimene mabuku ena anena zokhudza chiphunzitso cha Plato.
Zimene Plato ananena: “[Munthu akamwalira,] chinthu chinachake chimene chimakhala m’thupi mwathu, chomwe timachitcha kuti mzimu wosafa, chimachoka n’kupita kwa milungu, ndipo kumeneko . . . chimakaweruzidwa. Ngati munthuyo amachita zabwino sachita mantha koma ngati amachita zoipa amaopa kuweruzidwa.”—Plato—Laws, Book XII.
Zimene Baibulo limanena: Baibulo siliphunzitsa kuti pali chinachake chomwe chimakhalabe ndi moyo munthu akamwalira. Baibulo likamanena za mzimu wa munthu, limanena za mphamvu imene imachititsa kuti munthuyo akhale wamoyo. Munthuyo akafa, ndiye kuti mphamvu imeneyo yatha ndipo palibe china chilichonse chimene chimapitirizabe kukhala ndi moyo. * N’chimodzimodzinso ndi nyama. Taonani malemba otsatirawa:
“Munthu woyambirira, Adamu, anakhala munthu wamoyo.”—1 Akorinto 15:45.
“Mulungu anati: ‘Dziko lapansi likhale ndi zamoyo monga mwa mitundu yake, nyama zoweta, nyama zokwawa, komanso nyama zakutchire.’”—Genesis 1:24.
“Moyo wanga ufe.”—Numeri 23:10.
“Moyo umene ukuchimwawo ndi umene udzafe.”—Ezekieli 18:4.
Apa n’zoonekeratu kuti Baibulo siliphunzitsa kuti munthu akafa pali chinachake chimene chimapitiriza kukhalabe ndi moyo. Ndiye dzifunseni kuti, ‘Kodi zimene ndimakhulupirira n’zochokera m’Baibulo kapena n’zimene Plato ankaphunzitsa?’
^ ndime 7 Ngakhale kuti Plato ndi amene anatchukitsa chiphunzitso chimenechi, sikuti iye ndi amene anachiyambitsa. Zipembedzo zambiri zachikunja zakhala zikukhulupirira chiphunzitso chimenechi m’njira zosiyanasiyana. Zina mwa zipembedzo zimenezi ndi za ku Iguputo ndi Babulo.
^ ndime 12 Baibulo limaphunzitsa kuti munthu akafa amangokhala ngati wagona, ndipo amangoyembekezera kuti adzaukitsidwe. (Mlaliki 9:5; Yohane 11:11-14; Machitidwe 24:15) Koma zimene anthu amakhulupirira kuti munthu amakhala ndi chinachake chomwe sichifa munthuyo akamwalira n’zosamveka chifukwa ngati pali chinachake chomwe sichifa, ndiye kuti palibe chifukwa choti akufa adzaukitsidwe.


text:
NKHANI YA PACHIKUTO | N’CHIFUKWA CHIYANI ANTHU ABWINO NAWONSO AMAKUMANA NDI MAVUTO?
Mulungu Adzachotsa Mavuto Onse Padzikoli
Baibulo limatiuza momveka bwino zimene Yehova ndi Mwana wake, Yesu Khristu, adzachite pothetsa mavuto omwe Satana anayambitsa padzikoli. Limati: “Mwana wa Mulungu [Yesu] anaonekera kuti awononge ntchito za Mdyerekezi.” (1 Yohane 3:8) M’dzikoli mwadzaza anthu adyera, achidani komanso oipa ndipo posachedwapa anthu amenewa awonongedwa. Ponena za Satana Mdyerekezi, yemwe ndi “wolamulira wa dzikoli,” Yesu analonjeza kuti ‘adzaponyedwa kunja.’ (Yohane 12:31) Kenako Mulungu adzakhazikitsa dziko latsopano lolungama ndipo anthu azidzakhala mwamtendere chifukwa Satana kudzakhala kulibe.—2 Petulo 3:13.
Nanga kodi n’chiyani chidzachitike kwa anthu amene akupitirizabe kuchita zoipa ndipo safuna kusintha? Baibulo limanena momveka bwino zomwe zidzachitikire anthu oterewa. Limati: “Owongoka mtima ndi amene adzakhale m’dziko lapansi, ndipo opanda cholakwa ndi amene adzatsalemo. Koma oipa adzachotsedwa padziko lapansi ndipo achinyengo adzazulidwamo.” (Miyambo 2:21, 22) Choncho anthu ochita zoipa sadzachititsanso kuti anthu ena azichita zoipa. M’kupita kwa nthawi, anthu omvera adzakhala angwiro chifukwa uchimo umene anatengera kwa Adamu udzakhala utatha.—Aroma 6:17, 18; 8:21.
M’dziko latsopano limenelo, kodi Mulungu adzachita zotani zimene zidzathandize kuti anthu asamachitenso zoipa? Sikuti adzalanda anthu ufulu wosankha zochita, kuti anthuwo azingochita zinthu ngati maloboti. Koma adzawaphunzitsa kuti azitsatira malamulo ake ndipo adzawathandiza kuti asamachitenso zoipa.
Mulungu adzachotsa zinthu zonse zimene zimayambitsa mavuto padzikoli
Nanga kodi Mulungu adzachita chiyani kuti ngozi komanso masoka achilengedwe zisamachitike? Iye analonjeza kuti posachedwapa Ufumu wake uyamba kulamulira dzikoli. Yesu Khristu, yemwe ndi Mfumu imene iye anasankha, ali ndi mphamvu zochiritsa odwala. (Mateyu 14:14) Alinso ndi mphamvu zoti angathe kuletsa masoka achilengedwe kuti asachitike. (Maliko 4:35-41) Choncho mavuto onse amene amayamba chifukwa cha ‘masoka ndi zinthu zosayembekezereka,’ adzatha. (Mlaliki 9:11) Mu Ufumu wa Khristu, anthu sadzakumananso ndi mavuto alionse.—Miyambo 1:33.
Nanga bwanji za anthu ambirimbiri amene anamwalira chifukwa cha mavuto osiyanasiyana? Yesu atatsala pang’ono kuukitsa Lazaro, yemwe anali mnzake wapamtima, anati: “Ine ndine kuuka ndi moyo.” (Yohane 11:25) Izi zikusonyeza kuti Yesu ali ndi mphamvu zotha kuukitsa anthu amene anamwalira.
Ngati mukufuna kudzakhala m’dziko lopanda mavuto, limene Mulungu walonjezali, tikukulimbikitsani kuti muyambe kuphunzira Baibulo kuti mudziwe zambiri zokhudza Mulungu woona komanso zimene adzachite m’tsogolo. A Mboni za Yehova a m’dera lanu ndi okonzeka kukuthandizani kuchita zimenezi. Tikukulimbikitsani kuti mulankhule nawo za nkhaniyi kapena mulembe kalata pogwiritsa ntchito adiresi ya m’dziko lanu pa ma adiresi omwe ali patsamba 2 la magaziniyi.


text:
RAIDĖ IR FORMA, UABKhadi pafupifupi bizinesi
RAIDĖ IR FORMA, UAB
Amwalira, Colour yosindikiza, Facilities, Inki, Mabuku +16
Map
Ntchito gulu
Amwalira, Colour yosindikiza, Facilities, Inki, Mabuku, Makola, Malo, Malonda katundu, Malonda, kufalitsa, Masitampu mwadzina, Ntchito bukuli, Ntchito makadi, Ntchito malonda, Ntchito yosindikiza, Ntchito yosindikiza, zipangizo, zipangizo, Numerators, Stamps, Stamps, Timapepala ta, Yosindikiza services, Zolembera ndi sitampu
Qr code
vCard
Website
Site dzina: Raidė ir forma | Su mumis dirbti naudinga ir patogu!


text:
NKHANI YA PACHIKUTO | KODI BAIBULO LILI NDI UTHENGA WOTANI?
N’chifukwa Chiyani Mukufunika Kulidziwa Bwino Baibulo?
Baibulo ndi buku lotchuka kwambiri kuposa buku lina lililonse. Chinthu chimodzi chimene chimachititsa kuti Baibulo likhale lotchuka ndi chakuti limanena zinthu zimene ifenso zimatichitikira. Limafotokoza nkhani zokhudza anthu enieni ndiponso zimene ankachita ndi anthu anzawo komanso ndi Mulungu. Nkhani zimenezi zimatiphunzitsa mfundo zothandiza pogwiritsa ntchito mawu osavuta kumva, omwe angathe kumasuliridwa m’zinenero zambirimbiri ndipo mtundu uliwonse wa anthu ukhoza kuzimvetsa. Komanso malamulo a m’Baibulo ndi othandiza nthawi zonse.
Mfundo yofunika kwambiri ndi yakuti, Baibulo silimangonena zokhudza Mulungu koma limanenanso kuti linachokera kwa Mulungu. Limatithandiza kudziwa dzina la Mulungu, makhalidwe ake komanso cholinga chake cholengera anthu ndiponso dziko lapansi. Cholinga chimenechi sichinasinthe ndipo sichidzasintha. Baibulo limanenanso za nkhani yakale kwambiri yomvetsa chisoni yomwe inachitika m’munda wa Edeni. Nkhani imeneyi imakhudza dziko lonse lapansi ndipo mapeto ake adzakhala osangalatsa. Choncho kuwerenga Baibulo ndi maganizo oti tidziwe zoona zenizeni kungatithandize kukhala ndi chikhulupiriro komanso chiyembekezo.
Baibulo limatiuza mfundo zothandiza zomwe sitingazipeze kwina kulikonse. Mwachitsanzo, limatiuza zoona pa nkhani zotsatirazi:
Zimene zinachitika kuti tizikumana ndi mavuto
Zimene Mulungu anachita kuti apulumutse anthu
Zimene Yesu watichitira
Tsogolo la anthu komanso dziko lapansi
Mungachite bwino kuwerenga nkhani zotsatirazi kuti mudziwe uthenga umene uli m’Baibulo.


text:
Complete phukusi mbadwa FSX-SP2 & P3D wa wotchuka ndege alendo J / 1 Autocrat. Zikuphatikizapo chitsanzo ndi kugundana ndi specular sanjira, atatu repaints weniweni bwino amatsatira yosalala 3D gauges. A yowathokoza lalikulu Dave Garwood ntchito zabwino.
The Auster J / 1 Autocrat ndi atatu seater mwakwera ndege lachokera ku Taylorcraft Auster Mk.V. Ndege uyu anabereka ena ofanana ambiri ndipo akhala bwino kwambiri British mankhwala ndege boma yomweyo pambuyo pa nkhondo yachiwiri ya padziko lonse.


text:
The panyanja Baibulo la Black Hawk. Yapamadzi ndege khola kwambiri ndi wokoma galimoto, wathunthu!
The Black Hawk zofunikira ndege la muyezo US Army, ntchito mtundu uliwonse wa utumwi, mpweya kuukira pakompyuta nkhondo kudzera pa ulamuliro kapena kuchotsa kuchokera kunkhondo. Iwo akhoza kunyamula mfuti 105 mamilimita Howitzer.
Kuchokera 1978 lero, ndi Black Hawk ankagwiritsa ntchito pa madera onse a ntchito padziko lonse ndipo zimagulitsidwa ku mayiko ambiri. Mu Army US, zombo mwa utumiki mpaka zaka 2025-2030.
Model + phokoso + gulu + 3D mkati onse zinchito
Compatbile FSX ndi FS2004. CHINENERO CHAMANJA ku okhazikitsa.


text:
Kuyankha Mafunso a M’Baibulo
Kodi zidzatheka kukhala ndi boma limodzi lolamulira dziko lonse?
Kodi mukuganiza kuti zinthu zingakhale bwanji patakhala boma limodzi lolamulira dziko lonse lapansi? Masiku ano anthu ambiri ali pa umphawi wadzaoneni, pomwe ena ndi olemera kwambiri. Koma patakhala boma limodzi lolamulira dziko lonse, lingamaonetsetse kuti anthu onse ali ndi zimene amafunikira. Kodi mukuganiza kuti anthu angathe kukhazikitsa boma loterolo?
Kuyambira kale, maboma akhala akulephera kuthandiza nzika zawo, makamaka anthu osauka. Komanso maboma ena amapondereza anthu awo. (Mlaliki 4:1; 8:9) Koma Mulungu Wamphamvuyonse watilonjeza kuti adzakhazikitsa boma limene lidzalowe m’malo mwa maboma onse. Wolamulira wa boma, kapena kuti Ufumu umenewu, adzaonetsetsa kuti nzika zake zonse zili ndi zofunikira.
Kodi Ufumu wa Mulungu udzachita zotani?
Yehova Mulungu wasankha Mfumu yoyenera kulamulira dziko lonse yemwe ndi Mwana wake, Yesu. (Luka 1:31-33) Yesu ali padziko lapansi, ankakonda kuthandiza anthu. Choncho akamadzalamulira dziko lonse adzathandizanso anthu a mitundu yonse.
Koma kodi anthu onse angafune kuti Yesu akhale Mfumu yawo? Ayi. Komabe, Yehova ndi woleza mtima. (2 Petulo 3:9) Iye akupereka kwa anthu oterewa mwayi woti aphunzire zokhudza Yesu n’cholinga choti avomereze kuti adzakhale Mfumu yawo. Posachedwapa, Yesu adzachotsa anthu oipa n’kubweretsa mtendere pa dziko lonse.
Onaninso
Kodi Ufumu wa Mulungu N’chiyani?
Anthu ambiri amalidziwa Pemphero la Ambuye. Koma kodi mawu akuti, “Ufumu wanu udze” amatanthauza chiyani?


text:
Mwachizolowezi pankhani Milton Shupe ndi gulu lake chifukwa ndi zidzasintha, Kuzindikira ndi mfundo likutipatsa alipo, yowathokoza lalikulu Eagle Rotorcraft Akatero kwa kutembenuka kwa FSX / P3D. Complete paketi ndi 3 repaints, phokoso mwambo, gauges wapadera, mawonekedwe HD, zinchito mchira mbedza (choyamba tiyenera perekani ndi chinsinsi kiyibodi kuti yambitsa) ndi zinthu zina zambiri.
The Grumman C-1 Trader ndi asilikali onyamula katundu ndege lachokera ku S-2 Tracker. zosinthika ichi poyamba anawulukira 19 January 1955 ndipo anapatsidwa chaka chotsatira. Pa 80 ndege zimamangidwa ndi United States Navy ndi wosuta yekha. The C-1 Trader ndi anapuma ku 1988 zaka zoposa 30 ntchito. (Wikipedia)


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
18 Ndiyeno Yesu anawauza fanizo pofuna kuwasonyeza kufunika koti azipemphera nthawi zonse, osaleka.+
2 Iye anati: “Mumzinda winawake munali woweruza wina amene anali wosaopa Mulungu ndiponso wosasamala za munthu.
3 Koma mumzindawo munali mkazi wina wamasiye ndipo anali kupitapita+ kwa woweruza uja kukamupempha kuti, ‘Ndiweruzireni mlandu wanga ndi munthu amene akutsutsana nane, kuti pachitike chilungamo.’
4 Kwa kanthawi ndithu woweruzayo sankafuna, koma pambuyo pake ananena mumtima mwake kuti, ‘Ngakhale kuti sindiopa Mulungu kapena kusamala za munthu,
5 ndionetsetsa kuti chilungamo chachitika kwa mkazi wamasiyeyu. Ndichita zimenezi kuti asapitirize kumangobwera ndi kundisautsa kwambiri,+ chifukwa mkazi ameneyu akundivutitsa+ mosalekeza.’”
6 Kenako Ambuye anati: “Mwamvatu zimene woweruzayo ananena ngakhale kuti anali wosalungama!
7 Ndithu, ngakhale kuti Mulungu amalezera mtima+ osankhidwa ake, kodi sadzaonetsetsa kuti chilungamo+ chachitika kwa iwo, amene amafuulira kwa iye usana ndi usiku?
8 Ndithu ndikukuuzani, Iye adzaonetsetsa kuti chilungamo chachitika kwa iwo mwamsanga.+ Koma, Mwana wa munthu akadzafika, kodi adzapezadi chikhulupiriro padziko lapansi?”
9 Yesu ananenanso fanizo lotsatirali kwa ena odzidalira, odziona ngati olungama+ amenenso amaona ena onse ngati opanda pake.+ Iye anati:
10 “Anthu awiri anapita m’kachisi kukapemphera. Mmodzi anali Mfarisi, winayo anali wokhometsa msonkho.
11 Mfarisi uja anaimirira+ ndi kuyamba kupemphera+ mumtima mwake. Iye anati, ‘Mulungu wanga, ndikukuyamikani chifukwa ine sindili ngati anthu enawa ayi. Iwo ndi olanda, osalungama ndi achigololo. Sindilinso ngati wokhometsa msonkho uyu.+
12 Ine ndimasala kudya kawiri pa mlungu ndipo ndimapereka chakhumi pa zinthu zonse zimene ndimapeza.’+
13 Koma wokhometsa msonkho uja, ataima chapatali ndithu, sanafune ngakhale kukweza maso ake kumwamba. Anali kungodziguguda pachifuwa+ ndi kunena kuti, ‘Mulungu wanga, ndikomereni mtima munthu wochimwa ine.’+
14 Ndithu ndikukuuzani, Munthu ameneyu anapita kwawo ataonedwa kukhala wolungama kwambiri+ kusiyana ndi wina uja, chifukwa aliyense wodzikweza adzam’nyazitsa, koma wodzichepetsa adzamukweza.”+
15 Pamenepo anthu anayamba kumubweretsera ana kuti awakhudze ndi manja ake, koma ophunzirawo ataona zimenezo anayamba kuwakalipira.+
16 Komabe Yesu anaitana anawo. Iye anati: “Alekeni anawo abwere kwa ine, musawaletse ayi. Pakuti ufumu wa Mulungu ndi wa anthu amene ali ngati ana amenewa.+
17 Ndithu ndikukuuzani, Aliyense wosalandira ufumu wa Mulungu ngati mwana wamng’ono sadzalowa n’komwe mu ufumuwo.”+
18 Tsopano wolamulira wina anamufunsa kuti: “Mphunzitsi Wabwino, ndizichita chiyani kuti ndikapeze moyo wosatha?”+
19 Yesu anamufunsa kuti: “N’chifukwa chiyani ukunditchula kuti wabwino? Palibe wabwino, koma Mulungu yekha.+
20 Iwe umadziwa malamulo+ akuti, ‘Usachite chigololo,+ Usaphe munthu,+ Usabe,+ Usapereke umboni wonama+ ndiponso lakuti, Uzilemekeza bambo ako ndi mayi ako.’”+
21 Pamenepo iye anati: “Zonsezi ndakhala ndikuzitsatira kuyambira ndili wamng’ono.”+
22 Atamva zimenezo, Yesu anamuuza kuti: “Pali chinthu chimodzi chimene chikusowekabe mwa iwe: Kagulitse zinthu zonse zimene uli nazo n’kugawa ndalamazo kwa anthu osauka. Ukatero udzakhala ndi chuma kumwamba, ndiyeno ubwere udzakhale wotsatira wanga.”+
23 Iye atamva zimenezi, anamva chisoni kwambiri, chifukwa anali wolemera kwabasi.+
24 Yesu anamuyang’ana n’kunena kuti: “Zidzakhalatu zovuta kwambiri kuti anthu a ndalama adzalowe mu ufumu wa Mulungu!+
25 Kunena zoona, n’chapafupi kuti ngamila ilowe padiso la singano kusiyana n’kuti munthu wolemera alowe mu ufumu wa Mulungu.”+
26 Amene anamva zimenezi anati: “Ndiye angapulumuke ndani?”
27 Iye anawauza kuti: “Zinthu zosatheka ndi anthu n’zotheka ndi Mulungu.”+
28 Koma Petulo ananena kuti: “Taonani! Ife tasiya zinthu zathu ndi kukutsatirani.”+
29 Yesu anawauza kuti: “Ndithu ndikukuuzani, Palibe amene wasiya nyumba, mkazi, abale, makolo kapena ana, chifukwa cha ufumu wa Mulungu+
30 amene sadzapeza zochuluka kwambiri kuposa zimenezi m’nthawi ino, ndipo m’nthawi ikubwerayo moyo wosatha.”+
31 Kenako anatengera pambali ophunzira 12 aja ndi kuwauza kuti: “Tamverani! Tsopano tikupita ku Yerusalemu, ndipo zonse zimene zinalembedwa ndi aneneri,+ zokhudza Mwana wa munthu zikakwaniritsidwa.+
32 Mwachitsanzo, akamupereka kwa anthu a mitundu ina ndipo akamuseka,+ kum’chitira chipongwe+ ndi kumulavulira.+
33 Akakamaliza kumukwapula+ akamupha,+ koma tsiku lachitatu iye adzauka.”+
34 Koma iwo sanamvetse tanthauzo la chilichonse cha zimenezi. Mawu amenewa anabisika kwa iwo, ndipo sanadziwe zimene zinanenedwazo.+
35 Tsopano pamene anali kuyandikira ku Yeriko, munthu wina wakhungu anakhala pansi m’mphepete mwa msewu n’kumapemphapempha.+
36 Atamva khamu la anthu likudutsa chapomwepo, anafunsa chimene chinali kuchitika.
37 Iwo anamuuza kuti: “Yesu Mnazareti akudutsa!”+
38 Atamva zimenezo anafuula kuti: “Yesu, Mwana wa Davide, ndichitireni chifundo!”+
39 Ndiyeno amene anali patsogolo anayamba kumudzudzula mwamphamvu kuti akhale chete. Koma m’pamenenso iye anafuula kwambiri kuti: “Mwana wa Davide, ndichitireni chifundo.”+
40 Choncho Yesu anaima ndi kulamula kuti munthuyo apite naye kwa iye.+ Atafika pafupi, Yesu anamufunsa kuti:
41 “Ukufuna kuti ndikuchitire chiyani?”+ Iye anayankha kuti: “Ambuye, ndithandizeni kuti ndiyambe kuona.”+
42 Choncho Yesu anamuuza kuti: “Yamba kuona, chikhulupiriro chako chakuchiritsa.”+
43 Nthawi yomweyo anayamba kuona,+ ndipo anayamba kumutsatira akulemekeza Mulungu.+ Komanso anthu onse, ataona zimenezi, anatamanda Mulungu.
Patsani ena
Patsani ena
Luka 18
Baibulo la Dziko Latsopano la Malemba Opatulika
https://www.jw.org/finder?docid=1011452&Book=42&Chapter=18&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D18%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhani 12: Anthu Amanga Chinsanja
ZAKA zambiri zinapitapo. Ana a Nowa anali ndi ana Ochuluka. Ana ao anakula nakhala ndi ana ochuluka. Posapita nthawi panali anthu ochuluka pa dziko lapansi.
Mmodzi wa amene’wa anali chidzukulu cha Nowa chochedwa Nimrode. Iye anali woipa amene anasaka ndi kupha nyama ndi anthu omwe. Nimrode anadzipanga’nso kukhala mfumu kulamulira pa anthu ena. Mulungu sanakonde Nimrode.
Anthu onse pa nthawi’yo analankhula chinenero chimodzi. Nimrode anafuna kuwasonkhanitsa pamodzi kuti adziwalamulira. Chotero kodi mukudziwa chimene anachita? Anauza anthu’wo kumanga mzinda ndi chinsanja. Mukuwaona m’chithunzi’cho akuumba njerwa.
Yehova sanali wokondwa ndi kumanga’ku. Iye anafuna kuti anthu abalalike ndi kukhala pa dziko lonse lapansi. Koma anthu’wo anati: ‘Tiyeni! timange mzinda ndi nsanja yaitali kwambiri yoti nsonga yake idzafike kumwamba. Pompo tidzadzipangira dzina! Anthu’wo anadzifunira ulemu, osati Mulungu.
Chotero Mulungu analetsa anthu’wo kumanga nsanja. Kodi mukudziwa kuti anakuchita motani? Mwa kulankhulitsa anthu zinenero zosiyana mwadzidzidzi. Omanga’wo sanamvane’nso. Ndicho chifukwa chake mzinda’wo unachedwa Ba’bele. kapena Babulo, kutanthauza ”Chisokonezo.”
Anthu’wo tsopano anayamba kubalalika pa Ba’bele. Timagulu timene tinalankhula chinenero chimodzi tinamkera limodzi ku mbali ina ya dziko lapansi.
Mafunso
- Kodi Nimrode anali ndani, ndipo kodi Mulungu ankamuona bwanji munthu ameneyu?
- M’chithunzichi, n’chifukwa chiyani anthu anali kuumba njerwa?
- N’chifukwa chiyani Yehova sanakondwere ndi ntchito yomangayo?
- Kodi Mulungu analetsa bwanji ntchito yomanga chinsanjayo?
- Kodi mzindawo unatchedwa chiyani, ndipo kodi dzina limenelo linatanthauza chiyani?
- Kodi n’chiyani chinachitikira anthuwo Mulungu atasokoneza zinenero zawo?
Mafunso ena
- Ŵerengani Genesis 10:1, 8-10.
Kodi Nimrode anasonyeza makhalidwe otani, ndipo kodi zimenezi zikutipatsa chenjezo lotani? (Miy. 3:31)
- Ŵerengani Genesis 11:1-9.
Kodi cholinga chomangira chinsanja chinali chiyani, ndipo n’chifukwa chiyani zinali zachidziŵikire kuti ntchito yomangayo sipita patali? (Gen. 11:4; Miy. 16:18; Yoh. 5:44)


text:
TIONE ZAKALE
Herodotus
KODI zinthu zinali bwanji zaka masauzande apitawo? Kodi anthu ankatsatira miyambo yotani? Akatswiri ofukula zinthu zakale angatithandize kudziwa mayankho a mafunso amenewa. Koma sikuti angatithandize kudziwa zonse. Komabe pali munthu wina wachigiriki yemwe ankalemba mbiri yakale ndipo anakhalako zaka pafupifupi 2,400 zapitazo. Zimene analemba zingatithandize kudziwa mmene anthu a m’nthawiyo ankakhalira. Dzina la munthu ameneyu ndi Herodotus. Iye analemba buku lomwe anafotokozamo zomwe zinkachitika m’zaka za m’ma 400 B.C.E.
Herodotus analemba za nkhondo zomwe Agiriki anamenya komanso zimene zinachititsa kuti ufumu wa Perisiya ugonjetse ufumu wa Girisi m’chaka cha 490 komanso m’chaka cha 480 B.C.E. Ndipo pamene nkhondo ya m’chaka cha 480 B.C.E. inkamenyedwa, n’kuti Herodotus ali mwana. M’buku lakeli analembanso za maufumu ena omwe anagonjetsedwa ndi dziko la Perisiya.
ANKAFUFUZA KAYE ASANALEMBE NKHANI
Herodotus anali katswiri pofotokoza nkhani. Anali ndi luso lofotokoza zinthu motsatirika ndipo mfundo zomwe ankalemba zinkakhala zogwirizana ndi zimene akunena mu nkhani yonse. Nkhani zimene Herodotus ankalemba sankazitenga kuchokera m’mabuku a boma ofotokoza mbiri yakale chifukwa mabuku oterewa sankapezekapezeka.
Kale anthu sankakonda kulemba nkhani zokhudza mbiri yakale. Koma ankazilemba pokhapokha ngati akufuna kufotokoza zinthu zapadera zomwe mtundu wawo unachita ndipo ankalemba zimenezi pazipilala. Choncho kuti Herodotus alembe nkhani, ankafunika kufufuza mokwanira, kumvetsera anthu ena akamafotokoza nkhani komanso kumva umboni wochokera kwa anthu omwe akudziwa bwino nkhaniyo. Kuti apeze anthu omwe angamuthandize kulemba nkhani, ankafunika kuyenda m’madera osiyanasiyana. Herodotus anakulira m’dera la Halicarnassus lomwe pano limatchedwa Bodrum. Derali linkalamuliridwa ndi ufumu wa Girisi ndipo lili kum’mwera kwa dziko la Turkey. Choncho pofufuza nkhani, Herodotus anayenda m’madera ambiri omwe ufumu wa Girisi unkalamulira.
Herodotus anayenda m’madera osiyanasiyana kuti apeze nkhani zoti alembe
Anayenda kulowera kumpoto kukafika ku Nyanja Yakuda kenako anakafika ku Scythia, dera lomwe masiku ano ndi ku Ukraine. Analoweranso kum’mwera m’dziko la Palesitina komanso kumpoto kwa dziko la Iguputo. Pamene ankapita ku mayiko a kum’mawa anakafikanso ku Babulo. N’kutheka kuti anamaliza ulendo wake polowera ku chigawo chakumadzulo cha ulamuliro wa Girisi, komwe panopa ndi ku Italy. Pamene ankayenda ulendo wakewu, Herodotus ankaona zinthu zosiyanasiyana komanso ankafunsa anthu mafunso n’kumalemba zinthu zokhazo zimene ankaona kuti ndi zodalirika.
KODI ZIMENE HERODOTUS ANALEMBA ZINALIDI ZOLONDOLA?
Zikuoneka kuti zimene Herodotus analemba zokhudza madera amene anayenda komanso zimene anaona n’zolondola ndithu. Analembanso zokhudza miyambo imene anthu a ku Girisi ankachita. Mwachitsanzo analemba zokhudza mmene anthu a ku Scythia ankaikira maliro a mafumu komanso mmene anthu a ku Iguputo ankakonzera maliro awo. Zimene analembazi zimagwirizana ndi zimene akatswiri ofukula zinthu zakale anapeza. Anthu amanena kuti zimene Herodotus analemba zokhudza mbiri ya ufumu wa Iguputo “n’zolondola kwambiri ndipo zimaposa zimene zinalembedwa m’mabuku ena akale ofotokoza mbiri ya dzikolo.”
Komabe, si zonse zimene Herodotus analemba zomwe zinali zolondola chifukwa nthawi zina anthu ankamuuza zam’maluwa. Anthu a m’nthawi yake ankakhulupirira zinthu zambiri zabodza monga zoti anthu amatha kuthandizidwa ndi milungu. Choncho olemba mbiri amasiku ano amakayikira ngati zimene Herodotus analemba zilidi zolondola. Komabe, Herodotus anayesetsa kulemba zinthu zomwe zinali ndi umboni wokwanira. Iye ananena kuti sankangokhulupirira zilizonse zomwe anthu ankamuuza. Asanalembe chilichonse, Herodotus ankayamba kaye watsimikizira kuti zimene wamvazo n’zoona. Akaona kuti n’zabodza, sankazilemba.
Nkhani zonse zimene Herodotus analemba pa moyo wake zinalembedwa m’buku limodzi (The Histories). Tikaganizira zimene anachita kuti alembe bukuli, tinganene kuti Herodotus anagwira ntchito yotamandika.


text:
Anthu a Yehova Amakana Kuchita Zosalungama
“Aliyense wotchula dzina la Yehova aleke kuchita zosalungama.”—2 TIM. 2:19.
1. Tchulani chinthu chofunika pa kulambira kwathu.
KODI mumamva bwanji mukaona dzina lakuti Yehova litalembedwa pamalo ena abwino amene simunayembekezere kulionapo? Muyenera kuti mumachita chidwi kwambiri chifukwa monga Mboni za Yehova, dzina la Mulungu ndi lofunika kwambiri pa kulambira kwathu. Padziko lonse palibe gulu lina la anthu limene limadziwika kwambiri ndi dzinali kuposa ifeyo. Komabe tiyenera kukumbukira kuti timakhalanso ndi udindo chifukwa chodziwika ndi dzina la Mulungu.
2. Kodi tili ndi udindo wotani chifukwa chodziwika ndi dzina la Mulungu?
2 Kungogwiritsa ntchito dzina la Mulungu sikungachititse kuti Yehova azisangalala nafe. Koma tiyeneranso kuchita zinthu mogwirizana ndi mfundo za Mulungu. N’chifukwa chake Baibulo limanena kuti anthu a Yehova ayenera ‘kupatuka pa zinthu zoipa.’ (Sal. 34:14) Mtumwi Paulo ananenanso mfundo imeneyi pamene analemba kuti: “Aliyense wotchula dzina la Yehova aleke kuchita zosalungama.” (Werengani 2 Timoteyo 2:19.) Popeza kuti ndife Mboni za Yehova timadziwika kuti timatchula dzina lake. Koma kodi tingapewe bwanji kuchita zosalungama?
PEWANI KUCHITA ZINTHU ZOIPA
3, 4. Kodi ndi mfundo iti imene yakhala ikuimitsa mitu akatswiri a Baibulo ndipo n’chifukwa chiyani?
3 Kodi Paulo ankafotokoza za chiyani pamene analemba mawu a pa 2 Timoteyo 2:19? Ankafotokoza za “maziko olimba a Mulungu” ndipo anatchula mfundo ziwiri zimene zinadindidwa pa mazikowo. Mfundo yoyamba ndi yakuti, “Yehova amadziwa anthu ake,” ndipo zikuoneka kuti ikuchokera pa Numeri 16:5. (Onani nkhani yoyamba.) Mfundo yachiwiri ndi yakuti, “Aliyense wotchula dzina la Yehova aleke kuchita zosalungama.” Kwa zaka zambiri, mfundo yachiwiriyi yakhala ikuimitsa mitu akatswiri a Baibulo. Chifukwa chiyani zili choncho?
4 Zimene Paulo ananenazi zimaoneka ngati anachita kugwira mawu a lemba linalake. Komatu m’Malemba Achiheberi simupezeka mawu amenewa. Ndiyeno kodi Paulo ankanena za chiyani pamene analemba kuti: “Aliyense wotchula dzina la Yehova aleke kuchita zosalungama”? Pamene iye ankalemba zimenezi, anali atangogwira kumene mawu a mu Numeri chaputala 16. Chaputalachi chimafotokoza za kupanduka kwa Kora. Ndiye kodi tinene kuti mfundo yachiwiriyi ikukhudzanso nkhani ya Kora?
5-7. Kodi pa 2 Timoteyo 2:19, Paulo ankanena za nkhani iti ya m’nthawi ya Mose? (Onani chithunzi patsamba 12.)
5 Baibulo limanena kuti Datani ndi Abiramu, omwe anali ana a Eliyabu, anagwirizana ndi Kora poukira Mose ndi Aroni. (Num. 16:1-5) Iwo ankasonyeza kuti salemekeza Mose ndipo ankatsutsa zoti Mulungu anamupatsa udindo. Anthu oukirawa ankakhalabe limodzi ndi anthu a Mulungu ndipo akanatha kusokoneza atumiki ena okhulupirika. Litafika tsiku loti Yehova asiyanitse anthu okhulupirika ndi opanduka, iye anapereka malangizo omveka bwino.
6 Baibulo limati: “Ndiyeno Yehova anauza Mose kuti: ‘Uza khamulo kuti, “Chokani kumahema a Kora, Datani ndi Abiramu!”’ Kenako Mose ananyamuka n’kupita kwa Datani ndi Abiramu, ndipo akulu a Isiraeli anapita naye limodzi. Atafika anauza khamulo kuti: ‘Chonde, chokani kumahema a anthu oipawa, ndipo musakhudze chinthu chawo chilichonse, kuti musaphedwe nawo limodzi chifukwa cha kuchimwa kwawo.’ Nthawi yomweyo anthuwo anachoka kumbali zonse za mahema a Kora, Datani ndi Abiramu.” (Num. 16:23-27) Ndiyeno Yehova anapha opandukawo. Koma atumiki okhulupirika amene anakana zosalungama n’kuchoka kumahemawo anapulumuka.
7 Pa 2 Timoteyo 2:19, Paulo analemba kuti: “Yehova amadziwa anthu ake.” Ndiye monga tanenera, mfundoyi ikuchokera pa Numeri 16:5. Choncho polemba kuti: “Aliyense wotchula dzina la Yehova aleke kuchita zosalungama” mwina ankanenanso za nkhani ya pa Numeri 16:5, 23-27. Pamenepa zikuoneka kuti mfundo zonsezi zikuchokera pa zimene zinachitika nthawi ya Mose. Kodi tikuphunzira chiyani pa mfundo ziwirizi? Tikuphunzira kuti Yehova amadziwa zimene zili mumtima mwa munthu. Choncho amadziwa anthu ake okhulupirika koma amafuna kuti iwo asamayandikire anthu osalungama.
‘TIZIKANA MAFUNSO OPUSA NDI OPANDA NZERU’
8. N’chifukwa chiyani tinganene kuti kungotchula dzina la Yehova kapena kungokhala mumpingo wachikhristu si kokwanira?
8 Paulo ananena zimene zinachitika m’nthawi ya Mose pofuna kukumbutsa Timoteyo kuti azichita zinthu molimba mtima poteteza ubwenzi wake ndi Yehova. M’nthawi ya Mose sizinali zokwanira kungotchula dzina la Yehova basi. Chimodzimodzinso m’nthawi ya Paulo. Munthu ankayenera kukana zosalungama molimba mtima osati kungokhala mumpingo basi. Ndiyeno kodi Timoteyo ankafunika kuchita chiyani? Nanga masiku ano anthu a Yehova angaphunzirepo chiyani pa malangizo a Paulowa?
9. Kodi “mafunso opusa ndi opanda nzeru” anakhudza bwanji mpingo m’nthawi ya atumwi?
9 Mawu a Mulungu amapereka malangizo omveka bwino pa nkhani ya zinthu zosalungama zimene Akhristu ayenera kukana. Mwachitsanzo, m’mavesi oyandikana ndi 2 Timoteyo 2:19, Paulo anauza Timoteyo kuti “asamakangane pa mawu” komanso ‘apewe nkhani zopeka.’ (Werengani 2 Timoteyo 2:14, 16, 23.) Anthu ena mumpingo ankalimbikitsa anzawo kukhulupirira zinthu zampatuko. Zikuonekanso kuti anthu ena ankalimbikitsa maganizo omwe ankayambitsa mikangano. Mwina maganizowa sanali otsutsana ndi Malemba koma ankachititsa kuti anthu azikangana pa mawu. Izi zinkasokoneza mgwirizano mumpingo. N’chifukwa chake Paulo ananena kuti: “Uzikana mafunso opusa ndi opanda nzeru.”
10. Kodi tiyenera kuchita chiyani tikakumana ndi ampatuko?
10 Masiku ano zampatuko sizichitikachitika mumpingo. Koma tikamva mfundo zotsutsana ndi Malemba kuchokera kwa munthu wina aliyense tiyenera kuzikana kwamtuwagalu. Si nzeru kukambirana ndi ampatuko kaya pamasom’pamaso, pa Intaneti kapena m’njira ina iliyonse. Mwina tingaganize kuti tikhoza kuthandiza anthuwo. Koma tikalankhula nawo ndiye kuti tikunyalanyaza malangizo a m’Baibulo amene takambiranawa. Anthu a Yehovafe tiyenera kupeweratu ampatuko.
11. (a) N’chiyani chingayambitse mikangano yopanda nzeru? (b) Kodi akulu angakhale bwanji chitsanzo chabwino pa nkhaniyi?
11 Koma pali zinthu zinanso zomwe zingasokoneze mtendere mumpingo. Mwachitsanzo, kusiyana maganizo pa nkhani ya zosangalatsa kungayambitse mikangano yopanda nzeru. Komabe anthu mumpingo akayamba kulimbikitsa ena kuchita zosangalatsa zoipa, akulu sayenera kulekerera zimenezi poopa kukangana ndi anthuwo. (Sal. 11:5; Aef. 5:3-5) Ngakhale zili choncho, akulu ayenera kusamala kuti asayambe kulimbikitsa anthu kuti aziyendera maganizo a akuluwo. Iwo amatsatira mokhulupirika malangizo a m’Malemba akuti: “Wetani gulu la nkhosa za Mulungu lomwe analisiya m’manja mwanu . . . Osati mochita ufumu pa anthu amene ali cholowa chochokera kwa Mulungu, koma mukhale zitsanzo kwa gulu la nkhosa.”—1 Pet. 5:2, 3; werengani 2 Akorinto 1:24.
12, 13. (a) Kodi gulu la Mboni za Yehova limatsatira mfundo za Malemba ati pa nkhani ya zosangalatsa? (b) Kodi mfundo zimene takambirana m’ndime 12 zimakhudzanso bwanji nkhani zina?
12 Gulu lathu sililemba mndandanda wa mafilimu, masewera apakompyuta, mabuku kapena nyimbo zimene tiyenera kupewa. Izi zili choncho chifukwa chakuti Baibulo limalimbikitsa munthu aliyense kuti aziphunzitsa ‘mphamvu zake za kuzindikira kusiyanitsa choyenera ndi chosayenera.’ (Aheb. 5:14) Malemba amafotokoza mfundo zimene zingathandize Akhristu kusankha bwino pa nkhani ya zosangalatsa. Pa zonse zimene timachita tiyenera ‘kutsimikiza kuti chovomerezeka kwa Ambuye n’chiti.’ (Aef. 5:10) Koma Baibulo limaphunzitsanso kuti mitu ya mabanja ili ndi ufulu woletsa zosangalatsa zina m’banja lawo. *—1 Akor. 11:3; Aef. 6:1-4.
13 Mfundo za m’Baibulo zimene takambiranazi sizikhudza zosangalatsa zokha. Kusiyana maganizo pa nkhani ngati kavalidwe, chakudya kapena mankhwala kungayambitsenso mikangano. Ngati maganizo a munthu sakusemphana ndi mfundo za m’Baibulo tingachite bwino kupewa mikangano pa nkhani ngati zimenezi. Paja Baibulo limati: “Kapolo wa Ambuye sayenera kukangana ndi anthu, koma ayenera kukhala wodekha kwa onse.”—2 Tim. 2:24.
TISAMAGWIRIZANE NDI ANTHU OIPA
14. Kodi Paulo analemba fanizo liti polimbikitsa Akhristu kuti azipewa kugwirizana ndi anthu oipa?
14 Kodi ‘anthu otchula dzina la Yehova’ angachitenso chiyani kuti apewe zosalungama? Iwo ayenera kupewa kucheza kwambiri ndi anthu ochita zosalungama. Kodi mwaona fanizo limene Paulo ananena atangotchula za “maziko olimba a Mulungu”? Iye analemba kuti: “M’nyumba yaikulu simukhala ziwiya zagolide ndi zasiliva zokha ayi, koma mumakhalanso zamtengo ndi zadothi. Ziwiya zina zimakhala za ntchito yolemekezeka koma zina zimakhala za ntchito yonyozeka.” (2 Tim. 2:20, 21) Ndiyeno ananena kuti Akhristu ayenera ‘kupewa ziwiya za ntchito yonyozekazo.’
15, 16. Kodi tikuphunzira chiyani pa fanizo lonena za ‘nyumba yaikulu’?
15 Kodi fanizoli likunena za chiyani? Paulo anayerekezera mpingo ndi ‘nyumba yaikulu’ ndipo Mkhristu aliyense ali ngati “chiwiya” cha m’nyumbayo. Kodi inuyo mungatani ngati chiwiya cha m’nyumba mwanu chada kapena chakhudzidwa ndi zinthu zomwe zingakudwalitseni? N’zosachita kufunsa kuti mudzachisiyanitsa ndi ziwiya zina zoyera monga za kukhitchini.
16 Ndi mmene zililinso ndi anthu a Yehova omwe amayesetsa kukhala oyera. Iwo ayenera kupewa aliyense mumpingo amene amakonda kunyalanyaza mfundo za Yehova. (Werengani 1 Akorinto 15:33.) Ndiye ngati zili choncho ndi anthu amene ali mumpingo kuli bwanji anthu amene sali mumpingo? Ambiri mwa iwo ndi ‘okonda ndalama, osamvera makolo, osakhulupirika, onenera anzawo zoipa, oopsa, osakonda zabwino, achiwembu ndiponso okonda zosangalatsa m’malo mokonda Mulungu’ ndipo tiyenera ‘kuwapewa.’—2 Tim. 3:1-5.
YEHOVA AMATIDALITSA TIKAMACHITA ZINTHU MOLIMBA MTIMA
17. Kodi Aisiraeli okhulupirika anachita chiyani posonyeza kuti amakana zosalungama?
17 Baibulo limafotokoza momveka bwino zimene Aisiraeli anachita atauzidwa kuti: “Chokani kumahema a Kora, Datani ndi Abiramu.” Limanena kuti: “Nthawi yomweyo anthuwo anachoka.” (Num. 16:24, 27) Sanazengereze ngakhale pang’ono. Malemba amanenanso kuti: ‘Anthuwo anachoka kumbali zonse za mahemawo.’ Anthu okhulupirikawo sankafuna kuika moyo wawo pa ngozi. Iwo anamvera ndi mtima wonse. Anasonyezeratu kuti ali kumbali ya Yehova ndiponso kuti amakana zosalungama. Kodi tikuphunzirapo chiyani pa chitsanzo chawo?
18. Kodi Paulo ankatanthauza chiyani pouza Timoteyo kuti ‘athawe zilakolako zaunyamata’?
18 Nafenso tiyenera kuchita zinthu mwamsanga ndiponso molimba mtima poteteza ubwenzi wathu ndi Yehova. N’chifukwa chake Paulo anauza Timoteyo kuti: “Thawa zilakolako zaunyamata.” (2 Tim. 2:22) Pa nthawiyo, mwina Timoteyo anali ndi zaka za m’ma 30. Komabe anthu akhoza kukhala ndi “zilakolako zaunyamata” ngakhale atakula. Ndiyeno Timoteyo ankayenera ‘kuthawa’ zinthu zimene zikanamuchititsa kukhala ndi zilakolakozi. Choncho tinganene kuti anayenera kukana zosalungama. Yesu anapereka malangizo ofanananso ndi amenewa ponena kuti: “Ngati diso lako limakupunthwitsa ulikolowole n’kulitaya.” (Mat. 18:9) Masiku anonso, Akhristu ayenera kutsatira malangizo amenewa pochita zinthu molimba mtima komanso mwamsanga akakumana ndi zinthu zimene zingasokoneze ubwenzi wawo ndi Yehova.
19. Kodi anthu ena achita chiyani kuti ateteze ubwenzi wawo ndi Yehova?
19 Anthu ena amene ankalephera kudziletsa pa nkhani ya mowa asanakhale a Mboni asankha kuti asamamwe n’komwe. Ndipo ena amasankha kupeweratu zosangalatsa zina zomwe mwina si zolakwika koma zimene akuona kuti zikhoza kuwachititsa kulakalaka zinthu zoipa. (Sal. 101:3) Mwachitsanzo, m’bale wina asanakhale wa Mboni ankakonda kupita kumadansi ndi anthu amakhalidwe oipa. Iye ataphunzira Baibulo, anayamba kupeweratu kuvina ngakhale pamene ali kocheza ndi abale ndi alongo. Ankatero poopa kuti angayambe kulakalaka zakale zija. N’zoona kuti Akhristu sayenera kupeweratu kumwa mowa, kuvina kapena zosangalatsa zina zimene Baibulo sililetsa. Koma tonsefe tiyenera kuchita zinthu molimba mtima kuti titeteze ubwenzi wathu ndi Yehova.
20. Ngakhale kuti kukana zosalungama si kophweka, kodi n’chiyani chingatilimbikitse?
20 Popeza kuti timadziwika ndi dzina la Mulungu tilinso ndi udindo. Tiyenera kukana zosalungama ndiponso ‘kupatuka pa zinthu zoipa.’ (Sal. 34:14) N’zoona kuti kuchita zimenezi si kophweka. Koma timalimbikitsidwa tikakumbukira kuti Yehova sadzasiya kukonda “anthu ake” omwe amatsatira njira zake zolungama.—2 Tim. 2:19; werengani 2 Mbiri 16:9a.
^ ndime 12 Onani nkhani ya pa jw.org yakuti “Kodi Muli ndi Lamulo Loletsa Mavidiyo Ena, Mabuku Ena Ndiponso Nyimbo Zina?” Nkhaniyi ikupezeka pa chigawo chakuti ZOKHUDZA IFEYO> MAFUNSO OFUNSIDWA KAWIRIKAWIRI.


text:
Litle Modabwitsa khalidwe wakale payware koma tsopano kwaulere! The pafupifupi B-52 ali pafupifupi cockpit ndi mwambo phokoso. Lodalirika Mndandanda ndi maumboni! Werengani Readme.txt
The Northrop Grumman B-2 Mzimu (imatchedwanso chozemba yoponya mabomba) ndi American njira yoponya mabomba, zinapanga otsika ndikuoneka chozemba luso lakonzedwa ozama wandiweyani chitetezo odana ndi ndege; ndi wokhoza atumiza zida zonse ochiritsira ndi nyukiliya. The yoponya mabomba ali gulu la anthu awiri akhoza kusiya kwa eyite 500 LB (230 kg) -class mabomba JDAM GPS-motsogozedwa, kapena sikisitini 2,400 LB (1,100 kg) mabomba B83 nyukiliya. The B-2 ndi ndege yekha amene angathe kunyamula mpweya ndi padziko standoff zida lalikulu mu kasinthidwe chozemba.
Development poyamba anayamba pansi pa "mwaukadauloZida Technology yoponya mabomba" (ATB) ntchito pa Carter makonzedwe, ndipo ntchito yake inali imodzi mwa zifukwa Kulipira wake wa B-1 Lancer. ATB anapitiriza pa Reagan makonzedwe, koma nkhawa za kuchedwa kumayambiriro kwake zinachititsa kuti abwezeretsedwe pulogalamu B-1 komanso. ndalama Program ananyamuka mu chitukuko. Kupangidwa ndi Northrop Grumman ndi thandizo kuchokera Boeing, ndalama iliyonse ndege pakuchitika US $ miliyoni 737 (ndalama 1997). Total ndalama zogula pakuchitika $ miliyoni 929 pa ndege, womwenso zitsulo za galimoto, zida, retrofitting, ndi mapulogalamu thandizo. Onse pulogalamu mtengo kuphatikizapo chitukuko, zomangamanga ndi kuyezetsa, pakuchitika $ 2.1 biliyoni pa ndege ku 1997.
Chifukwa likulu ndi ntchito ndalama zake ndithu, ntchitoyi anali maganizo mu Congress US ndi pakati Mgwirizano Chiefs ndodo. The kumulowetsa-pansi kwa Cold nkhondo yomaliza ya 1980s kwambiri yafupika kufunika ndege, yokonzedwa ndi cholinga ozama Soviet airspace ndi pomenyana mipherezero mkulu mtengo. Pa 1980s mochedwa ndipo 1990s, Congress litachekedwa zolinga koyamba kugula 132 zoponya mabomba kuti 21. Mu 2008, ndi B-2 anawonongedwa mu kuwonongeka chakachi zofunika, ndipo oyendetsa ejected bwinobwino. A okwana 20 B-2s kumutumikira ndi United States Air Force.
Koma poyamba cholinga makamaka monga yoponya mabomba nyukiliya, ndi B-2 anagwiritsidwa ntchito koyamba mu nkhondo kuponya mabomba ochiritsira pa Serbia pa Kosovo Nkhondo 1998, ndipo anawaona anapitiriza ntchito pa nkhondo Iraq ndi Afghanistan. B-2s ankagwiritsidwanso ntchito pa 2011 laku Libya nkhondo yapachiweniweni. (Wikipedia)


text:
Tizigwirizana Kwambiri Pamene Mapeto Akuyandikira
“Ndife ziwalo za thupi limodzi.”—AEF. 4:25.
1, 2. Kodi Mulungu akufuna kuti atumiki ake onse azichita chiyani?
KODI ndinu wachinyamata? Ngati zili choncho, dziwani kuti ndinu wofunika kwambiri m’gulu la Yehova. M’mayiko osiyanasiyana, anthu ambiri amene akubatizidwa ndi achinyamata. N’zolimbikitsa kuti achinyamata ambiri akusankha kutumikira Yehova.
2 Muyenera kuti mumasangalala kucheza ndi achinyamata anzanu. N’zoona kuti tonse timasangalala kucheza ndi anthu amsinkhu wathu. Koma Mulungu amafuna kuti tonsefe tizigwirizana pomulambira ngakhale kuti timasiyana misinkhu komanso kumene tachokera. Mtumwi Paulo analemba kuti Mulungu akufuna kuti “anthu, kaya akhale a mtundu wotani, apulumuke ndi kukhala odziwa choonadi molondola.” (1 Tim. 2:3, 4) Lemba la Chivumbulutso 7:9 limanenanso kuti atumiki a Mulungu amachokera “m’dziko lililonse, fuko lililonse, mtundu uliwonse, ndi chinenero chilichonse.”
3, 4. (a) Kodi achinyamata ambiri m’dzikoli ali ndi mtima wotani? (b) Kodi tingatsatire bwanji mfundo ya pa Aefeso 4:25?
3 Achinyamata amene akutumikira Yehova amasiyana kwambiri ndi achinyamata a m’dzikoli. Ambiri amene satumikira Yehova amangoganizira zofuna zawo zokha. Anthu ena ochita kafukufuku ananena kuti achinyamata a masiku ano ndi odzikonda kwambiri. Kalankhulidwe kawo ndi kavalidwe kawo kamasonyeza kuti amanyoza achikulire ndipo amawaona kuti ndi otsalira.
4 Choncho achinyamata amene akutumikira Yehova ayenera kuchita khama kwambiri kuti asatengere mtima umene wafalawu. Pa nthawi ina, Paulo anauza Akhristu anzake kuti apewe ‘kaganizidwe kamene kakugwira ntchito mwa ana a kusamvera.’ (Werengani Aefeso 2:1-3.) Timayamikira kwambiri achinyamata amene amapewa mtima wodzikondawu n’kumagwirizana ndi Akhristu anzawo. Izi zikugwirizana ndi zimene Paulo ananena. Iye anati: “Ndife ziwalo za thupi limodzi.” (Aef. 4:25) Kugwira ntchito mogwirizana n’kofunika kwambiri pamene mapeto a dzikoli akuyandikira. Tiyeni tione zitsanzo zina za m’Baibulo zimene zingatithandize kudziwa kufunika kokhala ogwirizana.
ZITSANZO ZA ANTHU OGWIRIZANA
5, 6. Kodi tikuphunzira chiyani pa nkhani ya Loti ndi ana ake awiri?
5 M’mbuyomu, Yehova ankateteza atumiki ake amene ankachita zinthu mogwirizana pa nthawi ya mavuto. M’Baibulo muli zitsanzo zambiri pa nkhaniyi zimene zingatithandize tonsefe kukhala ogwirizana. Chitsanzo choyamba ndi cha Loti.
6 Loti ndi banja lake ankakhala mumzinda wa Sodomu. Ndiyeno zinthu zinavuta pamene Yehova ankafuna kuwononga mzindawu. Angelo a Yehova anauza Loti kuti athawire kumapiri. Anati: “Thawani mupulumutse moyo wanu!” (Gen. 19:12-22) Loti ndi ana ake awiri anachita zinthu mogwirizana n’kuthawa. N’zomvetsa chisoni kuti anthu ena sanagwirizane nawo. Mwachitsanzo, akamwini a Loti ankaganiza kuti Lotiyo ‘akungonena zocheza’ ndipo anaphedwa. (Gen. 19:14) Koma Loti ndi ana ake awiri anapulumuka chifukwa choti anamvera ndiponso anali ogwirizana.
7. Kodi Yehova anathandiza bwanji Aisiraeli amene ankayenda mogwirizana pochoka ku Iguputo?
7 Chitsanzo china ndi cha Aisiraeli. Pa nthawi imene ankachoka ku Iguputo, iwo ankayenda monga gulu limodzi. Sanali m’timagulu tosiyanasiyana toyenda m’njira zawozawo. Atafika panyanja, ‘Mose anatambasula dzanja lake kuloza panyanjapo’ ndipo Yehova anachititsa kuti igawikane. Ndiyeno Mose anawoloka ndi gulu lonse la Aisiraeli osati yekha kapena ndi Aisiraeli ochepa okha. (Eks. 14:21, 22, 29, 30) Anthu onse anachita zinthu mogwirizana ndipo panali “khamu la anthu a mitundu yosiyanasiyana” limene linatsagana nawo. (Eks. 12:38) Kodi chikanachitika n’chiyani ngati kagulu kenakake, mwina ka achinyamata, kakanatengana n’kumadutsa njira ina? Kumenekutu kukanakhala kusaganiza bwino chifukwa Yehova sakanawateteza.—1 Akor. 10:1.
8. Kodi anthu a Mulungu anasonyeza bwanji kugwirizana m’nthawi ya Yehosafati?
8 M’nthawi ya Mfumu Yehosafati, anthu a Mulungu anakumananso ndi mavuto. Kunabwera “khamu lalikulu” la adani ochokera m’madera ozungulira. (2 Mbiri 20:1, 2) Chosangalatsa n’chakuti Aisiraeliwo anadalira Yehova osati mphamvu zawo. (Werengani 2 Mbiri 20:3, 4.) Iwo anachita zinthu mogwirizana osati mmene aliyense ankafunira. Baibulo limati: “Anthu onse a ku Yuda anali ataimirira pamaso pa Yehova, kuphatikizapo akazi awo ndi ana awo, ngakhalenso ana awo ang’onoang’ono.” (2 Mbiri 20:13) Anthu a misinkhu yonse anamvera Yehova mogwirizana ndipo iye anawateteza. (2 Mbiri 20:20-27) Nafenso tiyenera kuchita zimenezi tikakumana ndi mavuto.
9. Kodi tikuphunzira chiyani kwa Akhristu oyambirira?
9 Akhristu oyambirira ankagwirizananso kwambiri. Mwachitsanzo, pamene Ayuda ndi anthu ena olowa Chiyuda anakhala Akhristu, onse ‘anapitiriza kulabadira zimene atumwi anali kuphunzitsa. Iwo anali kugawana zinthu, kudya chakudya komanso kupemphera.’ (Mac. 2:42) Mgwirizanowu unaonekera kwambiri pamene ankazunzidwa chifukwa ankafunika kuthandizana. (Mac. 4:23, 24) Kunena zoona, kugwirizana kumathandiza kwambiri pakagwa mavuto.
TIZIGWIRIZANA KWAMBIRI PAMENE TSIKU LA YEHOVA LIKUYANDIKIRA
10. Kodi ndi liti pamene kugwirizana kudzakhala kofunika kwambiri?
10 Nthawi yovuta koopsa ikuyandikira ndipo mneneri Yoweli anafotokoza kuopsa kwake. (Yow. 2:1, 2; Zef. 1:14) Pa nthawiyo, anthu a Mulungu adzayenera kukhala ogwirizana kwambiri chifukwa Yesu anati: “Ufumu uliwonse wogawanika umatha.”—Mat. 12:25.
11. Kodi tikuphunzira chiyani pa Salimo 122:3, 4? (Onani chithunzi patsamba 22.)
11 Pa nthawi yovutayi, tidzayenera kukhala ogwirizana kwambiri ngati mmene zinalili mumzinda wa Yerusalemu. Nyumba za mumzindawu zinali zoyandikana kwambiri moti wamasalimo anati Yerusalemu ali ngati “chinthu chimodzi chogwirizana.” Izi zinathandiza kuti anthu ake azitetezana. Kuyandikana kwa nyumbazo kunkaimiranso kugwirizana kwa Aisiraeli pamene mafuko onse ankasonkhana pofuna kulambira Yehova. (Werengani Salimo 122:3, 4.) Choncho ifenso tiyenera kukhala ogwirizana kwambiri masiku ano komanso m’nthawi yovuta imene ikubwerayi.
12. Kodi tidzayenera kuchita chiyani kuti tidzapulumuke tikadzaukiridwa ndi Gogi?
12 M’tsogolomu tidzafunika kukhala ogwirizana kwambiri. Ulosi wa m’chaputala 38 cha Ezekieli umasonyeza kuti “Gogi wa kudziko la Magogi” adzaukira anthu a Mulungu. Pa nthawiyo tisadzalole kuti chilichonse chitilepheretse kukhala ogwirizana. Sidzakhala nthawi yofufuza thandizo kwa anthu a m’dzikoli koma kwa abale athu. Koma sikuti tidzapulumuka chifukwa chongokhala m’gulu la Yehova. Anthu okhawo amene akuitana pa dzina la Yehova ndi amene adzapulumutsidwe. (Yow. 2:32; Mat. 28:20) Ngakhale zili choncho, n’zokayikitsa kuti Yehova angapulumutse anthu amene asiya kugwirizana ndi gulu lake.—Mika 2:12.
13. Kodi achinyamata angaphunzire chiyani pa zimene takambiranazi?
13 Choncho si bwino kutengera mtima wa achinyamata a m’dzikoli amene amangoganizira zawo zokha. Nthawi imene ikubwerayi, tonsefe tidzafunika kudalirana kwambiri. Choncho tiyeni tiyambiretu kukhala ogwirizana kwambiri.
“NDIFE ZIWALO ZA THUPI LIMODZI”
14, 15. (a) N’chifukwa chiyani Yehova amatilimbikitsa kuti tikhale ogwirizana? (b) Kodi Yehova watipatsa malangizo ati otilimbikitsa kukhala ogwirizana?
14 Yehova akutithandiza kuti ‘tizimutumikira mogwirizana.’ (Zef. 3:8, 9) Iye akutiphunzitsa kuti zochita zathu zizigwirizana ndi cholinga chake ‘chosonkhanitsanso zinthu zonse pamodzi mwa Khristu.’ (Werengani Aefeso 1:9, 10.) Iye akufuna kuti anthu onse komanso angelo akhale banja limodzi logwirizana ndipo zimenezi sizingalephereke. Ngati ndinu wachinyamata, kodi mukuona ubwino wochita zinthu mogwirizana ndi gulu la Yehova?
15 Yehova akufuna kuti tiyambe kugwirizana panopa n’cholinga choti tidzakhale ogwirizana mpaka muyaya. Paja Malemba amatilimbikitsa mobwerezabwereza kuti tizisamalirana, tizikondana ndiponso tizilimbikitsana. (1 Akor. 12:25; Aroma 12:10; 1 Ates. 4:18; 5:11) Yehova amadziwa kuti si zapafupi kuti anthu ochimwafe tizigwirizana. N’chifukwa chake amanena kuti tiziyesetsa ‘kukhululukirana ndi mtima wonse.’—Aef. 4:32.
16, 17. (a) Kodi cholinga china cha misonkhano n’chiyani? (b) Kodi achinyamata angaphunzire chiyani kwa Yesu?
16 Yehova watipatsanso misonkhano kuti izitithandiza kukhala ogwirizana. Lemba la Aheberi 10:24, 25 limasonyeza kuti misonkhano imatithandiza kuti “tiganizirane kuti tilimbikitsane pa chikondi ndi ntchito zabwino.” Koma lembali limanena kuti tiyenera ‘kuwonjezera kuchita zimenezi makamaka pamene tikuona kuti tsikulo likuyandikira.’
17 Yesu ali kamnyamata ankayamikira kwambiri misonkhano. Iye ali ndi zaka 12 anapita ku msonkhano waukulu limodzi ndi makolo ake. Ndiyeno pa nthawi ina anasowa. Koma sikuti anapita kukasewera ndi anzake. Tikutero chifukwa chakuti makolo ake anamupeza akukambirana mfundo za m’Malemba ndi aphunzitsi a kukachisi.—Luka 2:45-47.
18. Kodi mapemphero amathandiza bwanji kuti tizigwirizana?
18 Kuwonjezera pa kukondana komanso kulimbikitsana pa misonkhano, tiyenera kupemphererana. Kupempherera abale athu kumathandiza kuti tiziwaganizira. Koma si Akhristu achikulire okha amene ayenera kuchita zimenezi. Nanunso achinyamata muyenera kumachita zimenezi kuti muzigwirizana ndi abale ndi alongo anu. Mukatero simudzakhala mbali ya dziko loipa limene likupita posachedwapa.
TIZISONYEZA KUTI “NDIFE ZIWALO ZA THUPI LIMODZI”
19-21. (a) Kodi timasonyeza bwanji kuti ndife ziwalo za thupi limodzi? Perekani zitsanzo. (b) Kodi mukuphunzira chiyani pa zimene abale ena amachita pakagwa masoka?
19 Anthu a Yehova amachita zinthu mogwirizana ndi mfundo ya pa Aroma 12:5 yakuti tili ngati ziwalo za thupi limodzi. Umboni wake umaonekera pakagwa masoka. Mu December 2011, mphepo yamkuntho inachititsa kuti madzi asefukire kwambiri pachilumba cha Mindanao ku Philippines. Tsiku lina usiku, madziwo anawononga zinthu zambiri m’nyumba zoposa 40,000. Katundu wa m’nyumba za abale ambiri anawonongekanso. Ofesi ya nthambi ya kumeneko inanena kuti: “Tisanakonze makomiti opereka chithandizo, abale ndi alongo ochokera m’madera ena anayamba kuthandiza anzawo”
20 Ku Japan kunachitikanso chivomezi ndipo madzi ambiri anasefukira. Katundu wa abale ndi alongo ambiri anawonongeka ndipo ena katundu wawo yense anawonongeka. Nyumba ya mlongo wina dzina lake Yoshiko inawonongedwanso. Iye ankakhala pa mtunda wa makilomita pafupifupi 40 kuchokera ku Nyumba ya Ufumu. Mlongoyu anati: “Tinadabwa kumva kuti pa tsiku la chivomezichi, woyang’anira dera ndi m’bale winanso anabwera kudzatifufuza.” Iye anamwetulira n’kunenanso kuti: “Tinayamikira kwambiri kuti abale a mumpingo anatilimbikitsa. Komanso tinalandira zovala, nsapato ndi zikwama.” M’bale wina wa m’komiti yopereka chithandizo anati: “Abale ochokera m’madera onse ku Japan ankagwirizana poyesetsa kuthandizana. Abale ena anachoka ku United States kudzathandiza. Atafunsidwa chifukwa chake anabwera kuchokera kutali anati: ‘Timagwirizana ndi abale athu ku Japan ndipo akufunikira thandizo.’” Kodi simunyadira kuti muli m’gulu limene limasamalira kwambiri anthu ake? Tisakayikire kuti Yehova amasangalala kwambiri kuona kuti ndife ogwirizana.
21 M’tsogolomu tikhoza kukumana ndi mavuto aakulu ndipo mwina sitidzatha kulankhulana ndi abale athu m’mayiko ena. Choncho kugwirizana panopa kudzatithandiza kukhala ogwirizana kwambiri pa nthawi imeneyo. Katundu wa mlongo wina dzina lake Fumiko anawonongedwa ndi mvula yamkuntho ku Japan ndipo anati: “Mapeto ali pafupi kwambiri ndipo tiyenera kupitiriza kuthandizana mpaka nthawi imene sipadzakhalanso masoka.”
22. Kodi kukhala ogwirizana ndi Akhristu anzathu kungatithandize bwanji?
22 M’dziko loipali, anthu ndi ogawikana. Koma achinyamata ndi achikulire amene amayesetsa kukhala ogwirizana panopa akukonzekera kuti adzapulumuke dzikoli likamadzawonongedwa. Mulungu wathu adzapulumutsa anthu ake ngati mmene anachitira m’mbuyomu. (Yes. 52:9, 10) Dziwani kuti mukhozanso kudzapulumuka ngati mumayesetsa kukhala ogwirizana ndi anthu a Mulungu. Kuyamikira kwambiri zinthu zimene tili nazo panopa kungatithandizenso kuti tidzapulumuke. Tidzakambirana zimenezi m’nkhani yotsatira.